La platja de Cala Bona, Premi a la Solidaritat i Accessibilitat 2015\n“Marga Vives, regidora de Turisme de Son Servera, recollir el premi consistent en 4.000 € i agraí a tots els col·laboradors que han fet possible el projecte de la primera platja de Mallorca amb el certificat accessibilitat universal”\nAhir, el Teatre Principal de Ciutat és vestir de gala per la celebració dels IX Premis del Consell de Mallorca a la Solidaritat i Accessibilitat 2015. Als premis es presentaren un total de 52 candidatures i només 7 foren guardonades. La platja accessible de Cala Bona que fou guardonada en la categoria de ‘Premi al Projecte d’Accessibilitat’. I es presentà als guardons a proposta del Consorci de Turisme de Son Servera i Sant Llorenç des Cardassar.\nAquest acte que fou presidit per Miquel Ensenyat i Margalida Puigserver, president del Consell de Mallorca i Consellera de Benestar i Drets Socials, respectivament. Té com a objectiu reconèixer i la solidaritat i el treball social d’entitats i persones arreu de Mallorca per a col·lectius i institucions de països en desenvolupament, així com aquelles que destaquin en matèria de disseny universal, que facilitin la participació en la comunitat i contribueixin a la ciutadania plena, de les persones amb discapacitat i altres col·lectius amb dificultat d’inserció en la vida quotidiana.\nEl jurat valorà que el projecte -més enllà de la supressió de les barreres arquitectòniques- ha convertit la platja de Cala Bona en un referent en matèria d’accessibilitat. També destacar que el projecte “en constant evolució” ha comptat amb la participació de totes les parts implicades, des de l’Ajuntament de Son Servera fins al sector hoteler.\nEl premi, consistent en 4.000 € i un diploma acreditatiu, fou recollit per la regidora de Turisme de Son Servera, Marga Vives, que agraí especialment a tots els col·laboradors la seva implicació en el projecte, sense els quals hagués estat impossible el resultat final i el reconeixement atorgat. Així, la regidora féu menció especial a Marsave, S.L., l’empresa concessionària del servei de socorrisme de Son Servera que amb el seu equip de socorristes són els que realment ofereixen el servei amb total professionalitat; a Marportsunbeach, l’empresa concessionària d’explotació de platges que s’han implicat totalment en el projecte; a Lmental, que ha col·laborat i participat en la implantació del Sistema de Gestió d’Accessibilitat Universal; a AENOR i tot el seu equip d’auditors que ens han ajudat i assessorat en tot moment; a l’IMAS també pel seu assessorament i reconeixement; a tot el sector hoteler per la seva implicació i col· laboració en la difusió; a tot l’equip tècnic de l’Ajuntament implicat en el projecte i al Consorci de Turisme de Son Servera i Sant Llorenç des Cardassar.\nArxivat com a: Actualitat Etiquetat com a: Turisme


En una data no segura (entre 1355 i 1356 probablement), Qazaghan va voler conquerir el país de Khwarizm i va donar a Tamerlà el comandament de l’expedició. Aquest el va rebutjar segons ell mateix diu, esperant que el comandant fos derrotat per anar-hi llavors ell i sotmetre el país. Qazagan en va parlar amb amir Khidr, i aquest amb el membre del consell Bayan Kuli, el kan; Khidr especulava que una vegada conquerit el país, cosa fàcil, seria assignat al príncep hereu Abdallah i a ell correspondria tota la fama de la conquesta i així li va comunicar a Qazaghan. Aquest va optar doncs per enviar a Abdallah. Aquest va entrar al país però de seguida es van adonar que les defenses s’havien reforçat i la força invasora, mancada de subministraments, va quedar en situació exposada.\nLlavors Qazaghan va tornar a donar el comandament a Tamerlà amb autoritat sobre Abdallah. Timur va ordenar a l’exèrcit d’Abdallah romandre estacionats al mateix lloc. Els corasmis romanien tancats a les seves fortaleses (probablement Gurganj o Urganj i altres). Tamerlà es va dirigir a tots els caps de clan i tribu de la zona i els va demanar intercedir amb el governador de les fortaleses per la rendició i finalment tots es van acabar rendint. Llavors Timur va dividir entre els caps el país de Khwarizm i Ourkunje (Urganj). Després de prendre possessió de totes les fortaleses del país, va nomenar a un governador general o superintendent de la seva confiança (un kutwali) establint així un govern regular. La seva idea era establir-se ell mateix com a governant però veient que la gent del país no li seria lleial, va desistir i va retornar a Samarcanda amb Abdallah. Aquest no obstant li va donar el país (les rendes?) de Ourkunje.\nVa enviar unb ambaixador, el tavachi Alafi Kutxin, que va reclamar la evacuació de Khivà i Khat a lo que Husayn Sufi va respondre que els havia conquerit amb l’espasa i amb l’espasa se li haurien de prendre. Alafi va informar a Timur que va decidir anar contra Khwarizm (1371). El mufti Mawla Jalal al-Din va demanar a Timur que el deixés intentar una mediació, i Timur hi va consentir; Jalal al-Din va viatjar a Khwarizm i va intentar convèncer a Husayn de deposar la seva actitud però no ho va aconseguir. Quan Timur en fou informat va decidir procedir a l’expedició.\nLa divisió d’avantguarda (keravu) va marxar immediatament per la zona, on hi havia saquejos, i va fer fugir a l’enemic i van fer un bon nombre de presoners que foren executats. Els que van escapar es van refugiar a la fortalesa de Kath, el governador de la qual era Bayram Yusavul, amb el cadi Shaikh Muvayd, i es van tancar a la fortalesa que fou assetjada. Timur va ordenar assaltar Khat sense maquines de guerra; la rasa seca fou omplerta de brossa i terra i es van utilitzar escales. Shaikh Bahadur va intentar escalar les muralles i va llançar una corda (kumund) que fou tallada però va insistir i recolzat per Jahan Pahlawan, va poder pujar la paret; les tropes van fer un assalt general. Aleshores el governador va demanar quarter i Timur li va concedir un quart, però ja tota la riquesa de la fortalesa fou objecte del saqueig dels soldats. Tots els homes foren passats a ganivet i les dones (esposes i filles) foren venudes com esclaves. Un oficial que havia refusat participar en la batalla de Kath, va ser privat de les seves armes de manera deshonrosa i enviat per ser passejat pels carrers de Samarcanda durant dies muntat en un ase mirant cap a la cua.\nTimur va passar tres dies a Kath i després va anar a Urganj, el setge de la qual requeria maquinaria de guerra; va enviar a Ghiyath al-Din i Aljaitu, amb dos divisions, per atacar els flancs de l'exèrcit de Husayn Sufi, i el va atacar amb el cos principal dirigit per Ky Khuseru Khuttelani; van entrar a la plana de Khwarizm. Husayn Sufi va enviar un ambaixador a demanar perdó i a dir que en el futur seria obedient. Timur el va perdonar però no se’n refiava i va confessar a Ky Khuseru que li calia tenir la fortalesa de Khwarizm per seguretat del regne. Ky Khuseru, que planejava una revolta, va enviar un missatge a Husayn Sufi aconsellant-lo no entregar la fortalesa a Timur, però que si sortia amb les seves tropes i presentava batalla, ell mateix se li uniria amb totes les seves forces (10.000 homes). El príncep de Khwarizm finalment va sortir amb el seu exèrcit de Urganj avançant fins a la riba del riu Karan a uns 2 farsakhs (entre 6 i 10 km) de la fortalesa. Però Timur va enviar a Ky Khuseru amb les seves forces a una posició per tallar la comunicació entre l’exèrcit de Husayn Sufi i la fortalesa el que li impedia actuar durant la batalla. Va ordenar a l'amir Muvayad Arlat pujar el riu amb la seva divisió, i després creuar, i al mateix temps va enviar Khetay Bahadur al riu, per efectuar el pas per sobre d’aquest, i Ak Timur li va ordenar creuar amb la seva divisió davant l’enemic; les tres divisions van passar el riu amb els seus cavalls quasi nedant i van arribar a la riba oposada amb seguretat, excepte Aylchy Bahadur, que va caure del seu cavall i es va ofegar. Quan Timur anava a avançar cap al riu, Muhammad Selduz el va aturar (no es tasca del príncep combatre, li va dir) i va agafar el estendard i es va acostar al riu; quan les divisions van veure l’estendard es va iniciar la batalla. Husayn Sufi veient la situació desesperada de les seves tropes, va fugir sol cap el fort de Urganj. Els soldats victoriosos de Timur van posar setge a la fortalesa i, en molt poc temps, van estar molt prop de conquerir-la.\nL’any 1372 Timur va reunir les seves tropes prop de Karshi- Nakhab i de Kish, i va sortir de Samarcanda amb l’excusa d’una cacera però decidit a fer una incursió a territori de Khwarizm per venjar-se de Yusuf Sufi. A la plana de Karshi va convocar una assemblea de nobles i religiosos on va fer comparèixer a Ky Khuseru; aleshores va exhibir el tractat secret i Ky Khuseru va confessar i va acceptar el càstig que li fos dictat; fou privat del comandament de l’Horda Khuttalani que fou donat a Muhammad Mirak (o Mirka), fill de Shir Bahram, de l’altra branca familiar amb la que justament existia una gran enemistat; a Muhammad també li va entregar a Ky Khuseru perquè fes amb ell el que volgués. Després es va dirigir a Khwarizm passant el desert.\nAl final del hivern del 1374-1375, Timur va donar ordre de reunir altre cop l’exèrcit anunciant que l’objectiu era Khwarizm. Quan hi van ser tots va fer detenir a Shaikh Muhammad Bayan Selduz al que es va interrogar i va confessar el seu pla criminal i fou declarat culpable i fou entregat a Her-i Mulk Selduz , un parent seu, al germà del qual havia matat; ara Her-i Mulk va prendre venjança i el va matar de la mateixa manera. Ali Dervix i Muhammad Dervix, implicats en la conjura, també foren condemnats a mort i executats. El tuman dels selduz fou donat a Ak Timur Bahadur. L’execució d’Ali Dervix Jalayir i del seu germà Muhammad Dervix Jalayir, fou deguda segurament a que eren rivals potencials d’Adil Shah Jalayir el que seria una senyal per portar a aquest altre cop a l’obediència i amb ell a tots els jalayirs. En l’expedició a Khwarizm el seu còmplice l’amir Turken Arlat (governant de Gurziwan) va desertar (es va retirar cap al seu país al Khurasan, quan després de creuar el Jihun s’anava a trobar amb l’exèrcit imperial, al·legant que en un somni havia vista la seva mort). Timur va enviar un destacament a perseguir-lo i Turken els va enfrontar resultant mort en el combat.\nTimur va deixar a Ak Bugha com a governador de Samarcanda i va enviar al Mogolistan a Adil Shah Jalayir, Sar Bugha, Eltxi Bugha i Khetai Bahadur (i altres amirs) amb un exèrcit de 30.000 cavallers amb ordre de buscar al kan Kamar al-Din; la resta de l’exèrcit imperial es va dirigir cap a Khwarizm. Quan es va saber la deserció de Turken o Turkan Arlat Timur va enviar a un amir de nom Pulad (probablement Pulad Bugha) a perseguir-lo; van passar per Ankhud i finalment el van atrapar a Faryab on Turkan i el seu germà Turmij Arlat van presentar batalla, però foren derrotats i van haver de fugir; Pulad sol va perseguir a Turkan; aquest, amb el cavall cansat, va desmuntar i va matar el cavall de Pulad d’una fletxa, però la que anava dirigida al propi Pulad no el va tocar; els dos homes van lluitar cos a cos i finalment Turken va morir en el combat (Pulad li va tallar el cap); Aman Serbedal, que havia marxat en persecució del seu germà Turmij, també el va atrapar i el va matar; els dos caps foren enviats a Timur. .\nTimur ja estava una mica més enllà de Kath, quan va saber que Samarcanda era atacada per Sar Bugha i altres rebels. Va tornar enrere; va enviar per davant al seu fill Jahangir ibn Timur mentre ell seguia al darrere amb el gruix de l’exèrcit.\nEl hivern del 1376 al 1377 Timur l’havia passat a Otrar. Durant l’absència de Transoxiana de l’emperador grups de soldats havien fet una incursió a la zona de Bukharà i havien fet saquejos. Aquest soldats pertanyien segurament a Toktamish (tot i que les fonts no ho diuen). Van incendiar un palau a la rodalia de Bukharà i es van retirar cap al riu Sihun (Sir Darya). Les forces de Timur que li van fer front, manades pel fill de Timur, Omar Shaikh, van combatre be però foren derrotades. Aquesta acció va provocar la revolta dels sufís de Khwarizm (desitjosos de recuperar la independència) i que els clans jats (els mongols de Mogolistan) agafessin els seus cavalls per sortir al pillatge. Timur va intentar refer les destrosses sense saber quan tornaria Toktamish.\nToktamish va tornar a Khwarizm en el punt més fred del hivern, apareixent amb una host formidable al riu Sihun. Timur no volia deixar el país exposat i defensar les ciutat darrera les muralles, mai ho havia fet. La meitat del seu exèrcit estava a l’est combatent als jats saquejadors i només tenia uns milers de soldats per fer front als invasors. Ell mateix al capdavant, va dividir les seves forces i les va portar fins al Sihun. Desafiant la pluja i la neu, els cavalls arribaren fins a les posicions enemigues. Van atacar les avançades de l’Horda, infiltrant-se entre les divisions de Toktamish. Amb la maniobra de Timur semblava que es tractava d'una host molt més gran del que era. Quan Toktamish els va veure donant voltes per la seva part posterior, va estar segur que era una força poderosa i no es va voler arriscar a que se li tallés la ruta del nord i per això es va retirar ràpidament i Timur va ordenar que el seguissin destacaments i que es mantinguessin a tocar amb ell.\nQuan les carreteres s’havien dessecat a la primavera Timur es va dirigir cap a l’oest i va entrar al país dels sufís, a Khwarizm. Ja havia fet campanya allí el 1371 i 1372 i l’havia deixat com un estat aliat vassall. Ara Yusuf Sufi tornava a estar enfrontat a Timur amb el suport de la Horda Blanca. Es creu que actuava instigat per Toktamish, ara kan de l’ Horda Blanca, que reclamava Khwarizm com a seva (la part nord dels dominis sufites eren antigament de l'Horda després anomenada d'Or; la part sud del ulus Txagatai). Yazdi situa l’expedició el febrer del 1379 (mes de shawal del 780, corresponent a l’any del cabrit o de l’ovella mongol).\nLes forces de Timur van arribar a les fronteres de Khwarizm i van passar per Eski Kuz i va arribar a Urganj que fou rodejava i es va fer el crit de combat o surun. Es va construir una fortalesa a l’exterior en front a la d’Urganj. Llavors Timur va rebre una carta de Yusuf Sufi en que el desafiava a un combat singular. Contra el parer de tots els seus ministres, comandants i consellers, Timur va voler acceptar i va rebutjar que algú ho fes en nom seu. Timur es va dirigir a la porta de la fortalesa, però el contrari no va comparèixer al lloc previst pel combat tot i els desafiaments de Timur. Els arquers estaven tots en posició a les muralles però cap va gosar disparar a Timur; aquest es va dirigir a Yusuf i li va pronosticar “el que falti a la seva paraula perdra la vida”, que molts creuen que anava dirigit als arquers per que es mantinguessin quiets, però Yazdi ho interpreta com una profecia feta amb encert a Yusuf. Timur finalment se’n va haver de tornar a les seves línies. El rere país fou assolat durant tres mesos.\nEs van començar a fer servir maquines de setge i progressivament la torre que allotjava a Yusuf Sufi va quedar destruïda de manera que va haver d’anar a residir a un altre lloc. El setge va durar tres mesos i setze dies (febrer a maig del 1379). Les malalties es van desenvolupar al interior de’Urganj i Yusuf Sufi en va ser afectat i va morir (algunes versions -com a Marozzi- insinuen que es va posar malalt de vergonya i va acabar morint però una epidèmia es mes probable). El mateix dia de la defunció es va produir l’atac final; els assaltants van entrar a la ciutat que fou sistemàticament saquejada i els habitants massacrats o van esdevenir esclaus; els edificis foren arruïnats. Les muralles minades i enderrocades. Els palaus i els hospitals es van cremar i tota la ciutat va quedar en ruïnes i amb molts cossos carbonitzats abandonats. Els artesans, savis i caps religiosos foren enviats a Kish on també es van enviar molts esclaus. Després va tornar enrere i e va dirigir a l’est expulsant els clans jats que es dedicaven al saqueig, arribant fins a Almaliq, mantenint-los lluny per que per força temps no causessin problemes a les fronteres. Durant un temps breus dos amirs de Timur haurien governat Khwarizm però vers el 1380 els sufi tornaven a tenir el controls amb Sulayman Sufi.\nPer aquest temps l’amir Adku o Adiku, que tenia el títol d’amir al-umara, va sortir de Kiptxak i es va dirigir a Khwarizm i el gener del 1406, aprofitant que Musa Ka estava absent, es va emparar del poder a Urganj on va instal·lar al govern l'amir Anka, retornant a Kiptxak. Poc després, a finals de març, van començar a arribar a Khwarizm, refugiats que fugien de Khalil Sultan que van portar al poder a Pir Padxah (fill de Lukman Padxah), l’ex kan de Gurgan i Astarabad que havia estat derrotat per Xah Rukh i s’havia refugiat a Khwarizm, disposant de molt d’or que li havia facilitat Khalil Sultan. El seu objectiu era la reconquesta de Mazanderan que no va aconseguir. Quan va marxar cap al Mazanderan al cap d'uns mesos, Anka va conservar o recuperar la posició de governador. (226). Musa Ka havia enviat a la seva família a Khwarizm i ell mateix estava a punt de tornar-hi; Xah Rukh se'n va assabentar i el va fer arrestar i carregar de cadenes i el va portar a Herat.\nEl 1408 el kan Xadibeg va morir i el va succeir Pulad Khan però l’amir Adiku, que continuava exercint un gran poder, va cridar a Anka i va establir a Baglejeh com a governador. Pulad Khan va morir (la data del 1410 donada a la font no és correcte; la mort fou molt probablement el 1412 però és possible que la pèrdua efectiva del poder fos abans) i va ocupar el poder Timur Khan el qual va intentar desfer-se de Adiku, però aquest va fugir a Khwarizm, on el poder de Timur Khan de fet no arribava; Adiku va reunir un exèrcit i va marxar cap a la regió dita dels Ulus fins un lloc anomenat Sam, a 10 dies de marxa de Urganj on es va trobar amb un contingent enviat per Timur manat per Ajiki Bahadur i Gazan, i es va lliurar una batalla; en aquesta va morir Baglejeh, el governador, i Adiku fou derrotat i va haver de retirar-se cap a Khwarizm (aquest fet es data vers el maig o juny de 1411). Els amirs Dekneh i Gazan van arribar a Urganj i van assetjar la ciutat durant sis mesos. En aquest temps Jalal al-Din Khan va derrotar a Timur Khan i va saquejar el seu ordu. Jalal al-Din va enviar missatges als amirs que combatien a Khwarizm en el que es proclamava kan i els ordenava perseguir a Adiku, que qualificava de enemic; però al cap de poc el nou kan va canviar de parer i va comunicar als seus que si Adiku entregava al seu fill Sultan Mahmud i a la germana de Jalal al-Din (esposa del fill de Jalal al-Din. sic), es comprometia a encunyar moneda i a llegir la khutba en nom del nou kan, la guerra s’havia d’acabar. Gazan, que s’havia casat amb la germana de Jalal al-Din, era partidari de la pau, mentre que Dekneh, casat amb una germana der Timur Khan, era partidari de la guerra. Mentre Timur Khan, després de la seva derrota, va arribar a Khwarizm i Gazan, per evitar que es reunís amb Dekneh, va enviar al seu servidor, Jan Khoja, que el va assassinar. Jalal al-Din va gratificar a Gazan amb el títol de kan delegat a Khwarizm i va ordenar a tots els amirs d’obeir les seves ordres. Dekneh va fer l’enterrament de Timur Khan.\nDiversos amirs dirigien el setge d’Urganj, sent el comandant principal Khidr Oghlan, seguit de Dekneh i tercer era Gazan, però ara Gazan esdevenia el primer i va fer immediatament la pau amb Adiku en els termes exigits pel kan. Els soldats van aixecar el setge i se’n van anar a trobar a Jalal al-Din. Quan un amir de nom Kajulai els va trobar a Belúkia, i els va reprotxar haver deixat el setge, van respondre que ells sent deu mil no havien pogut conquerir la ciutat i que ell, amb tres o quatre mil, no els podia donar lliçons. Kajulai va contestar que amb la seva sola presència podria conquerir Urganj. Adiku, assabentat, va sortir de la ciutat i va anar a enfrontar a l’enemic amb forces inferiors; va viatjar de nit i es va amagar de dia; quan va trobar als enemics, va dividir les seves forces en dos parts: una que va rebre ordre d’atacar i al cap d’un temps fugir i desbandar-se; l’altra que atacaria a l’exèrcit enemic en el moment de la fugida del primer cos. Es va lliurar combat i el primer cos no va tardar a fugir i fou perseguit per la gent de Kajulai; però de sobte es va presentar Adiku, i Kajulai va haver d’acceptar el combat; en aquest Kajulai va resultar mort. Es va fer un botí considerable i les forces van tornar a Khwarizm portant el cap de Kajulai.\nEl 1412 Xah Rukh va enviar dos amirs a Khwarizm: Alikeh Kukeltaix i Elies Khoja, amb un exèrcit, i Musa Ka de Transoxiana (ja alliberat) amb 5000 homes. Els dos exèrcits es van trobar ja en territori de Khwarizm. A Urganj tenia el comandament Mubarak Xah, fill d’Adiku, amb Bijek com a cap de l’administració (emiri-diwan) i Sader com a cadi. Els amirs i notables es van reunir i hi va haver criteris divergents sobre que calia fer, però Adiku va optar per proposar la pau. Mentre Alikeh i Elies s’havien dirigit a un altre punt del país (que la font no identifica) i havia matat i fet presoners a molts habitants; els partidaris de la guerra es van reforçar i van fer un atac sorpresa a les forces imperials, que al no estar preparades foren dispersades; els combats van durar tot el dia i part de la nit fins a l’arribada de Adiku i de l’amir i príncep Genguis Oghlan. Les tropes imperials van abandonar el lloc perseguits pels corasmis que van saquejar els seus campaments. Quan l’emperador ho va saber va decidir enviar a Xah Malik i a Said Ali Tarkhan.\nMubarak Xah va reprendre als habitants que havien participat a les lluites i alguns foren empresonats; això el va fer esdevenir impopular; d’altra banda Xah Rukh va fer el mateix amb els seus amirs i amb els que havien maltractat a la població de Khwarizm, i a alguns els hi va fer tallar el nas i les orelles; això va capgirar a l'opinió pública a favor de l’emperador. Mubarak Xah va fugir i es va reunir amb el seu pare. Les forces imperials de Xah Malik i Said Ali Tarkhan es van presentar davant la ciutat i els notables d’aquesta van sortir i es van rendir. Els dos amirs van poder tornar a Khurasan si bé Xah Malik va restar uns dies per organitzar el govern i l’administració del territori i dictar algunes normes suposadament justes \n↑ La data de l’expedició a Khwarizm es dubtosa i si bé segons Yazdi, seria a la tardor del 1388, algun autor opina que en realitat fou a la primavera del 1389. No hem trobat prou arguments per canviar la data de Yazdi.\nObtingut de «https://ca.wikipedia.org/w/index.php?title=Khwarizm&oldid=29295953»\nDarrera modificació: 21 gen 2022 a les 15:48\nLa pàgina va ser modificada per darrera vegada el 21 gen 2022 a les 15:48.


COMUNICAT: La Joventut Nacionalista de Catalunya es posiciona en contra de facilitar la investidura de Pedro Sánchez si no s’han establert unes condicions prèvies i no es reprèn el diàleg. | JNC\nLes forces independentistes van adoptar un paper actiu en el Congrés dels Diputats a les dues darreres legislatures, recolzant una moció de censura que apartava el Partit Popular de l’executiu espanyol i no col·laborant en l’aprovació dels pressupostos del nou govern socialista, ja que no existia una voluntat sincera de diàleg amb Catalunya.\nLes passades eleccions generals van aportar un escenari en el qual Junts per Catalunya va obtenir set Diputats i Diputades, en un marc en el qual la suma de tots els representats independentistes poden tenir la clau de l’elecció del nou Govern espanyol.\nLa Joventut Nacionalista de Catalunya (JNC) considerem que el nou govern que resulti de la votació d’aquesta setmana al Congrés dels Diputats no pot obviar el que ha succeït a Catalunya en els darrers temps i ha de tenir la valentia d’afrontar el conflicte català com a conflicte polític que és, tornant al diàleg i aportant una solució.\nDurant els mesos que Pedro Sánchez ha estat al capdavant de l’executiu espanyol ha tingut sobrades oportunitats de demostrar la seva voluntat de pacte i entesa amb els responsables polítics que el van recolzar a la moció de censura que el va fer President, inclosos els independentistes. Constatem, però, que no ha estat així.\nAquesta certesa ens porta a posicionar-nos, com a organització política juvenil independentista, en contra de la seva investidura com a President del Govern espanyol sense contrapartides, i és per això que instem els diputats i diputades de Junts per Catalunya a negociar unes condicions que afavoreixin el desbloqueig polític, així com al futur president espanyol a restablir el diàleg amb el Govern de la Generalitat de Catalunya.\nExigim la fi de l’ús partidista que fa l’Estat del seu poder judicial i de la vulneració de drets i llibertats que patim els catalans i catalanes, la fi de la repressió contra els nostres representants polítics i líders civils, per tal de poder reprendre un diàleg sincer i en igualtat de condicions.\nEl nou escenari polític ens obliga a cercar fórmules que no passin únicament pel bloqueig i la confrontació sinó també per recuperar els drets civils i polítics dels ciutadans de Catalunya vulnerats reiteradament per l’Estat espanyol. Volem que drets tan elementals com la llibertat d’opinió, d’expressió, d’informació i participació política puguin ser exercits plenament per la ciutadania catalana.


Treball Fi de Màster — Màster universitari en Seguretat i Salut en el Treball: Prevenció de Riscos Laborals — UPC. Universitat Politècnica de Catalunya\nTreball fi de màster (Guia del TFM)\nL’alumne podrà triar el tema del TFM de les següents maneres:\nA la Borsa de Projectes i Treballs de l'ETSEIB\nConsensuant amb algun/a profesor/a del màster el tema i contingut del TFM\nEn cas de no trobar cap tema o tutor/a, cal sol·licitar-ne un/a al SIAE i se li assignarà d'ofici entre:\n- UPC Professor Carlos Climent\n- UB Professor Ramón Ferrer\n- UPF Professor Miquel Mira\n- UPF Professor Fernando García Benavides\nUn cop triat el tema i tutor/a s’haurà de registrar, en qualsevol moment de l'any, a través del SIAE complimentant aquest document.\nFer el registre és imprescindible per formalitzar la matrícula i serà validat posteriorment pel Coordinador/a del màster.\nEs podrá matricular l’assignatura corresponent a TFM al període ordinari de matriculació a través d’e-secretaria o directament en el SIAE un cop validat el registre. Serà indispensable que les assignatures estiguin superades i en el cas del Pràcticum, podrà realitzar-se de manera simultània, sempre i quan es superi abans del lliurament del TFM.\nPròrroga. Si la defensa no es produeix en el quadrimestre en el qual s'ha matriculat el TFM, el SIAE en farà una nova matrícula pel quadrimestre següent abonant només l'import dels serveis administratius. Es notificarà al correu electrònic de l'estudiant/a que aquesta matrícula s'ha fet i l'estudiant/a podrà abonar-ne l'import a l'apartat d'"Impresos i pagaments" de l'e-secretaria.\nEl TFM s’haurà de lliurar al SIAE dins el calendari establert amb l'autorització prèvia del Tutor/a Acadèmic del TFM, que haurà d’haver signat el full de dipòsit corresponent.\nL'entrega del TFM haurà d'incloure:\n1 còpia impresa de la memòria on ha d'haver enquadernat els documents següents:\nPrimer full: El formulari d'autorització a la publicació del TFM, el qual autoritza a l'Escola a publicar la memòria del treball en el dipòsit de l'UPCommons.\n1 còpia impresa dels annexos\n4 còpies íntegres del TFM en suport CD (una d'elles s'ha d'adjuntar a la còpia impresa, les altres tres són pels membres del tribunal). El format dels documents ha de ser universal (tipus .PDF), i es poden entregar documents en format original a una carpeta per separat .\nEl SIAE publicarà a la web l’assignació de tribunals segons el calendari de TFM.\nPrèviament, el tribunal durant l'anàlisi de la documentació del TFM i abans de la presentació i defensa, podrà considerar que el TFM no és apte per a la seva defensa.\nLa presentació i defensa del TFM davant del tribunal és pública i consisteix en dues fases:\nExposició per part de l'estudiant d'un resum del contingut del TFM, que dura orientativament 30 minuts (el temps el fixa el president del tribunal i el fa saber prèviament)\nDefensa per part de l'estudiant respecte les preguntes que el tribunal cregui pertinents.\nUn 50% de la qualificació final del TFM correspon a l'avaluació del tutor/a i s'inclourà en l'informe de lliurament. Caldrà que la nota sigui almenys de 5.\nUn cop finalitzada la presentació i defensa del TFM, el tribunal haurà de comunicar la qualificació final en sessió pública, havent deliberat en sessió tancada, i oferir la possibilitat de millorar la nota.\nSi el TFM és aprovat, a partir de la data de presentació i defensa l’expedient de l’estudiant es tancarà en el termini d’una setmana aproximadament.\nSi el TFM obté una qualificació de suspens el president el retornarà a l'estudiant/a o al SIAE amb la notificació escrita del comentaris que cregui oportuns. En aquest cas l'estudiant/a podrà defensar el mateix TFM corregit en el quadrimestre consecutiu, en el període de defensa corresponent a la pròrroga de matrícula o tornant-lo a matricular en segona convocatòria si es fa en quadrimestres posteriors al de pròrroga.\nSi l'estudiant no es presenta per defensar el TFM, aquest es qualificarà amb un NP. L'estudiant/a podrà defensar el TFM en el quadrimestre consecutiu, en el període de defensa corresponent a la pròrroga de matrícula o tornant-lo a matricular en segona convocatòria si es fa en quadrimestres posteriors al de pròrroga.\nConvocatòria ordinària: dipòsit 6, 7 i 8 de juliol, defensa: 25 i 26 de juliol\nConvocatòria extraordinària: dipòsit 7, 8 i 9 de setembre, defensa: 27 i 28 de setembre


Articles de taula per a nens | La botiga Moomin\nInici »Articles de taula per a nens\nSet per nens - Joc de rol\nNens i adults per igual s'enamoren dels personatges simpàtics de Moomin Valley creada per l'autor Tove Jansson. La Aràbia artista Tove Slotte ha dissenyat els objectes Moomin encantadors d'acord amb els dibuixos originals.\nJoc de tassa i plat fondo.\nPreu: 39,00 GBP\nJoc de nens - Jungle\nNen Set de Coberts\nCoberts per a nens Moomin fer de cada àpat una aventura divertida. Moomintroll, Moominmum, Moomindad i Little meva gràcia els coberts. El joc de coberts Moomin ha estat dissenyat per als petits usuaris. Ells se sentin bé a la mà d'un nen i encaixen molt bé en una boca petita. Els nens estaran encantats de trobar un tablesetting amb coberts que ha estat comprat especialment per a ells.\nContenir Sopar Forquilla, ganivet del sopar, una cullera, sopar i cullera de postres. Els coberts, transferència decorat i està fet d'acer 18/10 inoxidable. Rentaplats prova.\nAdapta molt bé amb Aràbia Moomin tasses i plats\nPreu: 19,00 GBP\nNen Adventure Set de Coberts\nTove i dibuixos originals Lars Jansson han estat transferits als productes de Hackman Moomin gràcies a Tove Slotte. Ha completat els dibuixos que es van limitar pels marcs de dibuixos animats, han afegit les mesures per adaptar-se a ganivets, forquilles i culleres, quan sigui necessari, ha dibuixat personatges que falten.\n18/10 acer inoxidable\nRentar al rentavaixelles.\nPreu: 12,00 GBP\nFill Set de 2 Forquilles\nAquestes forquilles han estat ergonòmicament dissenyat per a nens. Cada forquilla té un caràcter colorit il · lustra al final de cada maneta. Aquest conjunt inclou Moomin en un i Snorkmaiden per l'altre.\nNen de melamina Plate - Snorkmaiden\nMoomin plaques de gamma. Cada dia placa petita (20 cm diàmetre) per menjar, servir, menjar entrepans, etc Característiques caràcter Moomin a la part superior.\nMida: 20 cm de diàmetre\nPreu: 5,25 GBP\nNen de plaques de melamina - Troll\nNen de plaques de melamina - My Little\nNen de melamina Plate - Snufkin\nNen Melanie Bowl\nCada dia bol de sopes, iogurt, cereals per esmorzar, aperitius i molt més. Característiques Moomin i personatges Snorkmaiden.\n4 cm d'alt x 16 cm de diàmetre\nPreu: 4,95 GBP\nNen de Melanie safata\nMoomin safata. Cada dia safata per esmorzar, dinar, berenar, sopar i molt més. Característiques Moomin personatges de la família.\nMida: 33 x 25,5 x 1,5 cm\nPreu: 12,50 GBP\nNen de Melanie Set de Coberts\nNen Moomin de coberts. Compta amb ganivet, cullera i forquilla. Gràfics amb diversos membres de la família Moomin.\nMida: 13.5cm de llarg\nNen de Melanie Tassa - Troll\nMoomin rang potable. Copa diària per les begudes, llet, llimonada, xocolata, etc Característiques Moomintroll imprimir tot arreu.\nMida: H9 x W10.5 x 8 cm Diàmetre\nNen de Melanie Tassa - Snorkmaiden\nMoomin rang potable. Copa diària per les begudes, llet, llimonada, xocolata, etc impressió Snorkmaiden Característiques voltant.\nPlaca Nen Melanie - Home Sweet Home\nAquesta placa Moomin blanc i negre és un d'un conjunt de 6 diferents Fabricat en melamina i per tant ideal per als àpats dels nens i els menjars campestres.\nAquest disseny té els Moomins i els seus amics s'acostaven a casa després de les aventures de la nit al bosc.\nDiàmetre 20 cm\nPàgines: 1 2 Següent> Últim »\nArticles de taula per a nens (30)


Seguim de celebració! – AEiG Arrels\nPublicat el 24 d'Octubre de 2017 24 d'Octubre de 2017 per aeigarrels\nHem passat un gran cap de setmana, ple d’energia, rialles i emocions a flor de pell, com sempre un gran plaer poder compartir totes aquestes experiències màgiques amb totes vosaltres!\nPodeu reviure cada moment donant un cop d’ull a la galeria d’imatges: Sortida Vespella\nDesprés d’una gran sortida no podem quedar-nos parats, seguim amb un dissabte ben especial, com bé sabeu s’acosta la castanyada i enguany no tindrem parada de venda de castanyes, però reserveu-vos el dissabte perquè ho celebrarem totes juntes!\nEns trobarem a les 10:00h als caus i hi serem fins a les 18:00h. Gaudirem de jocs, aventures, torrarem castanyes… Caldrà només que penseu a portar-vos el dinar! Us esperem doncs amb més energia que mai! Ho teniu tot a la circular: CASTANYADA 28-10-2017


calendari d'activitats Archives - Pàgina 5 de 29 - csetc\nSeminaris Creació Empreses – Juny 2019\nPosted by CSETC on maig 29, 2019 ·\nEdició d’imatges online amb Canva – 6 juny 2019\nPosted by CSETC on maig 23, 2019 ·\nTaller pràctic sobre plataforma online gratuïta: Canva. Orientat als negocis ja en marxa o projectes que ja s’estan assessorant al CSETC. Dins el programa formatiu Màrqueting Digital 2019 #eMKT19, treballem diferents eines per ajudar a la promoció dels negocis amb l’etiqueta “Caixa d’eines tecnològiques”. Aquesta formació es desenvolupa en un format de 1 sessió... Read More\nNetcoffee & workshop – Vols fotografiar com els influencers? – 30 maig 2019\nPosted by CSETC on maig 16, 2019 ·\nTips per tenir les millors fotos per les nostres xarxes Dinamitzat per Cristina Gonzalez, fotògrafa professional El “Netcoffee & workshop” es un espai de treball, discussió i intercanvi d’idees. Un espai per compartir coneixements on els assistents poden elaborar nous projectes i/o col•laboracions. També permet, a aquells professionals que es dediquen al teletreball,... Read More\nDefineix o reinventa el teu negoci amb CANVAS – Aula de gestió – 22 maig 2019\nPosted by CSETC on maig 9, 2019 ·\nTaller teòrico-pràctic per conèixer l’eina del CANVAS Adreçat a emprenedors i emprenedores que es plantegin muntar un negoci, així com a persones que tenen el seu negoci i volen fer-lo créixer i consolidar-lo Dins l’Aula de Gestió del Negoci, es realitza una formació de 4 hores per conèixer i treballar una eina gràfica que ajudi a establir els elements essencials... Read More\nConverteix la teva web en una eina infalible de venda – Aula de màrqueting – 13 maig 2019\nPosted by CSETC on maig 2, 2019 ·\nCom puc utilitzar les emocions i el neuromàrqueting per vendre més? Orientat als negocis ja en marxa o projectes emprenedors. Dins el programa formatiu Màrqueting Digital 2019 #eMKT19, treballem diferents eines per ajudar a la promoció dels negocis amb l’etiqueta “Aula de màrqueting”. Aquesta formació es desenvolupa en un format de 1 sessió de 4 hores, on es treballa... Read More\nCom promocionar el teu negoci amb Instagram – 8 maig 2019\nPosted by CSETC on abril 26, 2019 ·\nTaller pràctic d’instagram amb el teu smartphone. Orientat als negocis ja en marxa o projectes que ja s’estan assessorant al CSETC. Dins el programa formatiu Màrqueting Digital 2019 #eMKT19, treballem diferents eines per ajudar a la promoció dels negocis amb l’etiqueta “Caixa d’eines tecnològiques”. Aquesta formació es desenvolupa en un format de 1 sessió... Read More\nSeminaris Creació Empreses – Maig 2019\nNetcoffee & workshop – Aconsegueix que el teu temps sigui el teu aliat – 25 abril 2019\nPosted by CSETC on abril 4, 2019 ·\nEt manca temps per les teves gestions? Què fas abans les tasques importants o les urgents? Dinamitzat per Albert Riera, Assessor en Gestió d’Equips CAPA El “Netcoffee & workshop” es un espai de treball, discussió i intercanvi d’idees. Un espai per compartir coneixements on els assistents poden elaborar nous projectes i/o col•laboracions. També permet, a... Read More\nTaller pràctic declaracions IVA i IRPF per autònoms – Aula de gestió – 11 abril 2019\nPosted by CSETC on març 28, 2019 ·\nVenda de planter i showcooking al Mercat de Pagès – 6 abril 2019\nEl proper dissabte 6 d’abril, el Mercat de Pagès de Cardedeu acollirà un punt de venda de planter ecològic i de varietats locals. Alhora, al llarg del matí també hi haurà una demostració de cuina d’una nova foodtruck de Cardedeu, “Clara EcoBo”, que explicarà i mostrarà com fer diverses receptes amb aliments locals. Així doncs, a més de les ja habituals parades... Read More\nCategory calendari d'activitats, Notícies · Tags


Safata de xiuxiueigs: de maig 2007\nL'elegància subtil d'un gest audaç\nFer un lleig fa lleig. Desaparèixer sense acomiadar-se o marxar sense dir "adéu" no acostuma a formar part dels manuals de bones maneres. Que no hagin de dir de tu: "em van donar l'esquena, i no la cara (Jr 7, 24)", perquè fins i tot hi ha maneres ben educades, i elegants, de donar l'esquena.\nPublicat per Josep Manuel López Gifreu (Pep Barbagelata) a les 22:16:00 0 han deixat una penyora Etiquetes: audaç, elegància, gest, subtil\n“Oh, benvinguts, passeu passeu, de les tristors en farem fum" (Jaume Sisa)\nJaume Traserra, bisbe de Solsona: "Són molts els enemics de l’home que el porten a l’exaltació orgullosa de si mateix fins a l’oblit de Déu. Sant Joan ens ho recorda: “els desigs carnals, l’afany de posseir, les ostentacions” (1Jn 2, 16). També l’entorn social quan fomenta l’hedonisme i la permissivitat empeny l’home a una vida de pecat."\nMònica de Girona: "El seu antihedonisme ha amputat l'adolescència de milions de persones, i encara no en tenen prou? Que potser l'entorn social que permet la precarietat laboral, l'atur i la contractació temporal empeny les persones a una vida de santedat?"\nJordi de Girona que viu a Caçà de la Selva: "L'església es pot permetre el luxe d'opinar públicament de tot: de l'educació, la sexualitat, la ciència mèdica, la política... Si els laics ens atrevíssim a opinar públicament sobre el celibat o la igualtat de les dones dins l'església, el més bonic que ens dirien seria laïcistes o menjacapellans."\nPublicat per Josep Manuel López Gifreu (Pep Barbagelata) a les 0:18:00 0 han deixat una penyora Etiquetes: afany, desigs, hedonisme\n"Mañana que amanezca un dia nuevo en mi universo" (J.Lo)\nJennifer Lopez, Qué hiciste (de Como ama una mujer)\nI com més cosins més endins!\nPublicat per Josep Manuel López Gifreu (Pep Barbagelata) a les 17:01:00 1 han deixat una penyora Etiquetes: mañana, nuevo, universo\nFormem part de la vida d'un altre ésser, o de la vida ras i curt, fins que en marxem o ens en treuen. "Te fuiste, amigo, sin decir adiós, sin dar ninguna explicación." (Luis Eduardo Aute, Che que mal)\nPublicat per Josep Manuel López Gifreu (Pep Barbagelata) a les 23:20:00 0 han deixat una penyora Etiquetes: ésser, vida\n"De l'home mire sempre les mans" (Cançó de les mans, Raimon, 1964). Però de les persones escolta'n els ulls, que parlen amb l'esguard o la mirada, sense necessitat de paraules.\nPublicat per Josep Manuel López Gifreu (Pep Barbagelata) a les 18:47:00 0 han deixat una penyora Etiquetes: esguard, home, mans, mirada, persones, ulls\n"Donde la ciudad cambia de nombre" (Paco Candel)\nBenet XVI, papa: "L'infern, del qual es parla poc en aquest temps, existeix i és etern per als qui tanquen el seu cor a l'amor de déu".\nJordi de Girona que viu a Caçà de la Selva: "L'infern es troba en aquella casa que té mainada i no té pa per alimentar-la".\nPublicat per Josep Manuel López Gifreu (Pep Barbagelata) a les 18:25:00 0 han deixat una penyora Etiquetes: etern, infern, pa\nCites electorals a cegues\nA casa nostra, el vot és un dret i no una funció pública. Per això no és un deure ni, per tant, una obligació subjecta a sanció, i l’abstenció és ben legítima. Tanmateix, la llibertat de votació no és una graciosa concessió dels governants. El sufragi universal és un dret aconseguit per les classes populars d’arreu després d’una llarga lluita en contra de les diverses modalitats de sufragi restringit: limitat per la situació econòmica (sufragi censatari), pel sexe (sufragi masculí), per l’edat (majors de 21 anys), per la raça, pel grau d’instrucció (sufragi capacitiu), etc, que les classes dominants havien anant imposant. Això sol ja és una raó suficient per renunciar a l’abstenció i anar a votar, encara que sigui en blanc.\nTanmateix, el vot en blanc, contràriament al nul, és computable i vàlid, la qual cosa allunya les llistes menors d'obtenir el % necessari (5% en les municipals) de vots vàlids per poder optar a representació.\nPer als candidats:\n“Interroga’t tu mateix en quina ciutat et presentes, a què aspires, qui ets. Gairebé cada dia, tot baixant cap al fòrum, medita: “Sóc un home nou, aspiro al consolat, és Roma”.” (Quint Tul·li Ciceró, 102-43 ane: Petit manual de campanya electoral, en què aconsella al seu germà Marc Tul·li Ciceró)\nPer als votants:\n“La polis és una de les coses que existeixen per natura; i l’home és, per natura, un animal polític" (Aristòtil, 384-322 ane)\n“L’home savi no ha d’abstenir-se de participar en el govern de l’estat, ja que és un delicte renunciar a ser útil als necessitats i una covardia cedir el pas als indignes” (Epictet, 50-125)\n“Quan em pregunten si la diferència entre els partits de dreta i els d’esquerra, entre els homes de dreta i els d’esquerra encara té sentit, la primera idea que em ve al cap és que l’home que m’ho pregunta no és, certament, un home d’esquerra” (Alain, 1868-1951)\n“El major càstig per als qui no s’interessen per la política és que seran governats per persones que sí que s’hi interessen” (Arnold J. Toynbee, 1889-1975)\n“Encara que no t’ocupis de la política, ella s’ocuparà de tu” (Yves Montand, 1921-1991)\n“La política, si no la fas, te la fan” (Joan Fuster, 1922-1992)\nPublicat per Josep Manuel López Gifreu (Pep Barbagelata) a les 17:41:00 0 han deixat una penyora Etiquetes: abstenció, deure, dret, dreta, esquerra, nul, política, votació\nEspelma II, d'Eulàlia Valldosera\nL'obra de Valldosera "s’emmarca en una activitat artística... de rebuig de la sobreproducció que caracteritza les societats capitalistes, en benefici d’una actitud "ecològica" que valora els materials pobres, l’experiència del que és quotidià, l’estudi dels conceptes de temps i de procés i l’ús de la performance." Els seus treballs "adopten el cos com a mesura i receptacle de la realitat exterior per desenvolupar una reflexió sobre la identitat de la dona en tant que subjecte intel·lectual i se centren en les nocions d’identitat sexual, amor, malaltia i maternitat."\nEncara recordo la polèmica que va generar, en algun sector feminista, aquesta obra, Premi Nacional de Catalunya en l’especialitat d'Arts Visuals, en ser utilitzada com a cartell del Dia mundial del llibre (Sant Jordi de 2003) pel Govern de Catalunya, i en la qual l'artista vilafranquina, amb la projecció d'un text que neix al ventre nu d'una dona i en el qual cau l'ombra d'una espelma encesa, és a dir, sense l'ombra impossible de la flama, ens recorda que el coneixement és fet de clarobscurs, de llums i ombres. Un excessiu excés de zel, per tant, davant d'una obra que ens recorda els límits, encara que puguin ser temporals, de la racionalitat.\nPublicat per Josep Manuel López Gifreu (Pep Barbagelata) a les 21:32:00 0 han deixat una penyora Etiquetes: clarobscurs, excés, límits, llums, ombres, racionalitat, zel\nLes millors mentides són aquelles que contenen la veritat\n"Digues que m'estimes encara que sigui mentida" és la versió de la Montserrat Roig d'un dels millors diàlegs de la història del cinema (Johnny Guitar, de Nicholas Ray, 1954). Sterling Hayden (Johnny Guitar) li va demanar a Joan Crawford (Vienna), la qual li va contestar que l'estimava encara que fos mentida. Però, mentre mentia, li deia la veritat:\nPublicat per Josep Manuel López Gifreu (Pep Barbagelata) a les 20:44:00 1 han deixat una penyora Etiquetes: mentida, veritat\nSadomasoquisme beneït i/o beneit\nNo és cap penitent. Però per què es posen cadenes els penitents? No és prou cadena la penitència?\nPublicat per Josep Manuel López Gifreu (Pep Barbagelata) a les 21:30:00 0 han deixat una penyora Etiquetes: beneit, beneït, penitència, sadomasoquisme\nEngany?: al cap i a la fi, la gallina és l'estratègia d'un ou per obtenir-ne un altre.\n"Una gallina només és un mitjà de l'ou de fer un altre ou" (Samuel Butler).\nPublicat per Josep Manuel López Gifreu (Pep Barbagelata) a les 1:18:00 0 han deixat una penyora Etiquetes: gallina, ou\nEl pes d'una engruna\nÉs cert que les cireres sempre perillen perquè atreuen les garses. Però, consola't, amb els seus pinyols encara polposos pots pescar una bona colla de crancs de mar\nPublicat per Josep Manuel López Gifreu (Pep Barbagelata) a les 19:17:00 0 han deixat una penyora Etiquetes: engruna\nEl dubte: una marrada per avançar\nPublicat per Josep Manuel López Gifreu (Pep Barbagelata) a les 23:22:00 1 han deixat una penyora Etiquetes: dubte, marrada\n“Oh, benvinguts, passeu passeu, de les tristors en...\n"Mañana que amanezca un dia nuevo en mi universo" ...\nLes millors mentides són aquelles que contenen la ...


Oddball, veure ara a Filmincat\nStuart McDonald · Infantil, Aventures, Comèdia, ... Drama\n2015 · 95min. TP HD VOS VC\nUna entranyable història basada en el cas real d'un gos que va ser ensinistrat per protegir els pingüins dels atacs d'animals salvatges.\nBasada en la història real d'Allan Marsh, qui va convèncer a les autoritats locals per permetre que el seu gos protegís una colònia de petits pingüins a Middle Island de l'atac de certs animals salvatges. Com va tenir èxit en la seva campanya, el gos va ser utilitzat per protegir altres animals en perill d'extinció a Austràlia.\nMiddle Island és un santuari per a una espècie de minúsculs pingüins en perill d'extinció. Unes guineus estan acabant amb ells i l'Emily, que és la guarda del Parc on viuen els pingüins, perdrà el seu lloc de feina si els pingüins desapareixen i se n'haurà d'anar del seu poble. Per això, el Swampy, el seu excèntric pare, entrenarà al seu gos, l'entremaliat Oddball, perquè protegeixi els pingüins. Serà capaç l'indisciplinat Oddball d'obeir a algú alguna vegada?\nComèdia dramàtica Cinema Familiar Animals Domèstics Gossos Animals Salvatges Avis Relació entre Pare i Fill Animals Kids\nAlan Tudyk, Sarah Snook, Terry Camilleri, Deborah Mailman, Shane Jacobson\nInfantil, Aventures, Comèdia, Drama\n5,2 Tresor Claude Berri, François Dupeyron\nLlogar-la per 1,95 € 2010 · 81 min\nAmb més d'un milió d'espectadors, es va convertir en un dels èxits del cinema francès l'any 2009. Es tracta de l'obra pòstuma del llegendari director i productor Claude Berri.\nHistòria real "novel·lada" de lluita per conservar els espais naturals.\nBastant previsible per a una persona adulta. Però als nens els hi ha agradat molt el gos i també els pingüins.\nm'ha agradat molt per que era molt original. tinc 8 anys


El quintet de metall «Al Vent» actua a Benifairó — Saforguia.com\nNoticia clasificada en: Benifairó Valldigna Conciertos Música\nAquest pròxim diumenge, a les 18’30 hores, actua a l’Auditori Municipal de Benifairó el quintet de metalls «Al Vent» (QMAV). El concert s’emmarca dins la programació cultural anual del poble de la Valldigna.\nEl quintet «Al Vent», que celebra aquest any el seu 25 aniversari, és un grup versàtil amb un repertori que abasta sis segles de música, des de l'edat mitjana fins al segle XXI. En la seua dilatada trajectòria el quintet ha participat en festivals de música clàssica, cicles de joves intèrprets, audicions educatives, festivals de jazz, esdeveniments esportius i un llarg etc, al que se sumen diversos treballs discogràfics com «3.650 dies» i «Vents de Festa...?».\nAquest grup musical no només es dedica a interpretar sinó que ha produït un gran nombre d'arranjaments i composicions pròpies, destacant encàrrecs regulars a compositors valencians. Fruit d’estos encàrrecs han eixit obres com "Tocatta, Chorale e ADBEC" del benissenc Javier Santacreu i "Simfonieta QMAV" del nucier Ximo Cano.\nEl QMAV oferirà a Benifairó un concert eclèctic, que va des de l’obertura de Guillem Tell de Rossini fins arranjaments de música popular valenciana, passant per una curiosa composició per a tub de reg i quartet.


25 de novembre de 2021 - Balaguer Televisió\nLa plaça Mercadal de Balaguer ha estat l’escenari de la concentració contra la violència masclista que el Consell Comarcal de la Noguera ha organitzat en motiu del dia Internacional per l’eliminació de les violències masclistes i per rebutjar les violacions...\nEl model d’immersió lingüística a Catalunya es troba en perill. El Tribunal Suprem ha ratificat aquesta setmana la sentència del TSJC que obliga a impartir el 25% de les classes en castellà. Això vol dir que la sentència del...\nCONNECTA LLEIDA PIRINEUS 29/10/21\nCONNECTA LLEIDA PIRINEUS 28/10/21\nEl passat 18 d’octubre va finalitzar l’actuació del Programa de la Mà vinculat al Projecte de Treball als Barris 2020, subvencionat pel Servei d’Ocupació de Catalunya, que comptava amb 4 treballadores contractades com a acompanyants. La valoració positiva del...\nEls centres educatius de Balaguer s’adhereixen al programa SISME de la Fundació Gasol. La capitalitat del bàsquet català ha donat molts actes de promoció, difusió i formació del bàsquet a la ciutat durant el darrer any, i aquesta decisió que...


Aprendre llengües: 08/06/2011\n Pèls a la llengua? (i 3)\nSi hi ha una part de l'e-PEL que penso que s'ha de desenvolupar especialment és la que afecta el plurilingüisme i la competència intercultural. Les preguntes que conté la biografia lingüística sobre aquestes qüestions són escasses. Pel que fa a la competència plurilingüe, el reforçament de la qual és un dels objectius centrals del PEL, tinc la sensació que l'eina no contribueix a visualitzar-la tal com el MECR la defineix. Perquè la competència plurilingüe no es basa en una addició, en una suma de llengües, sinó que és l'eixamplament progressiu, asimètric i desequilibrat (confús, fins i tot) del nostre repertori lingüístic. El fet que cada llengua tingui al PEL una biografia diferent, i que certs aspectes que es podrien alliberar del tractament llengua per llengua (el component estratègic de l'aprenentatge, per exemple) formin part d'aquestes biografies estanques no contribueix a reforçar aquesta visió de la competència plurilingüe. Tot PEL hauria d'oferir, a parer meu, una instantània gràfica de fàcil lectura (comparable a altres instantànies d'altres moments de la vida lingüística) en què el conglomerat que integra el nostre repertori lingüístic es pogués veure de cop. Altrament, la competència plurilingüe s'expressa en un llarg llençol de pàgines que són la suma additiva d'allò que sabem fer en les nostres llengües. La competència intercultural és l'altre aspecte en què un PEL per a ús universitari hauria d'insistir. Sense cap mena de dubte aquesta competència és cada cop més necessària en la vida acadèmica i professional i, tal com vam comentar ara fa un any a propòsit de l'obra Perfil competencial en idiomas e interculturalidad de los egresados universitarios en el empleo de sus profesiones (J. M. Vez i altres autors, 2009), els estudis sobre el col·lectiu de persones que comencen a treballar després de deixar la universitat demostren que el pas per aquesta institució no els ha ajudat a tenir més competència intercultural i que els nivells d'aquesta competència pel que fa a coneixements, destreses i actituds (Byram, 1997) són força baixos. Si l'e-PEL de l'OAPEE admet adaptacions i retocs, és recomanable desenvolupar més les qüestions d'interculturalitat. Els serveis lingüístics universitaris atresoren força experiència en aquesta qüestió. Sense anar més lluny, el Servei de Llengües de la UAB ha treballat amb eines i recursos avalats per les institucions europees (projecte INCA, Portfolio de les trobades interculturals, etc.) i ha desenvolupat materials propis de sensibilització per promoure la competència intercultural. El més recent, encara inèdit i que aviat es trobarà a la xarxa en cinc llengües i accés lliure, és el Test d'Obertura Intercultural, elaborat juntament amb el grup GREIP de la UAB i produït amb el suport de la URV. Com aprofitarem aquestes experiències per millorar o complementar l'e-PEL? És el moment de parlar-ne.\nPublicat per Enric Serra a 8.6.11 1 comentari:\nEtiquetes de comentaris: competència_intercultural, competència_plurilingüe, europa, portfolio, universitat\n Pèls a la llengua? (2)\nUn altre dels temes per al diàleg d'avui és la biografia lingüística. És ben sabut que aquest és el nom que té una de les seccions del PEL, la que l'e-PEL recomana emplenar en primer lloc. Biografia lingüística és un terme, però, que té un sentit més ampli que el del PEL. Al PEL la biografia és una secció molt heterogènia: recull l'historial lingüístic, l'aprendre a aprendre, les activitats d'aprenentatge que l'usuari considera més profitoses, les experiències de mobilitat, els aspectes de plurilingüisme i d'interculturalitat i l'autovaluació de les diverses destreses, llengua per llengua. L'e-PEL suggereix, encara, que es completin els aspectes biogràfics, si cal, a la secció de passaport i a la secció de dossier de l'eina. No correm el risc de tenir una biografia molt fragmentada i, encara, molt formulària? La biografia lingüística de l'e-PEL no hauria de fer perdre de vista que s'han anat estenent i naturalitzant socialment relats biogràfics molt interessants, d'immigrants o nouvinguts, fins a constituir un veritable gènere de discurs relacionat amb l'acolliment lingüístic i la necessitat que hi hagi uns models d'integració a l'abast. Són múltiples les mostres (sobretot en format audiovisual) de biografies en aquesta línia. Unes biografies que es conceben com un discurs, com un tot, i que solen tenir un valor creatiu i molt sovint una qualitat estètica. També en l'àmbit de la didàctica de les llengües el gènere biografia lingüística o relat de vida lingüística s'ha anat estenent i ha anat agafant forma i és ara mateix un valuós recurs per a l'emergència de la diversitat lingüística de l'aula i per a la reflexió i la presa de consciència lingüística de l'individu. Sense anar més lluny, el grup PLURAL de la UB fa temps que analitza des de l'angle de la recerca relats de vida lingüística. El Servei de Llengües de la UAB, d'altra banda, va llançar ara fa un parell d'anys una campanya de recollida de biografies lingüístiques entre els seus alumnes de mobilitat, que ha deixat a la comunitat una interessant base de relats i videorelats. Amb la companya Sílvia Amblàs vam presentar un pòster de l'experiència de treball amb biografies lingüístiques al II Congrés Edilic (juliol de 2008), que explicava l'experiència amb aquesta mena de biografies. Fet el matís d'allò a què ens referim quan parlem de la biografia lingüística, vull dir que considero tan vàlida la part del PEL així anomenada com el gènere de discurs més lliure en què se senten tan còmodes professorat i alumnat. [Imatge: Arman]\nPublicat per Enric Serra a 8.6.11 Cap comentari:\nEtiquetes de comentaris: biografia_lingüística, europa, portfolio, universitat\n Pèls a la llengua? (1)\nAvui participo en una jornada taller a Barcelona sobre el portfolio electrònic, l'e-PEL, de l'OAPEE, després que la Xarxa Vives d'universitats hagi decidit experimentar aquesta eina en els cursos EILC d'acollida d'estrangers. Juntament amb Rubén Trenzano (UV) proposarem al públic uns temes de debat sobre el portfolio. A Aprendre llengües he valorat reiteradament la importància del Portfolio europeu de les llengües com a instrument de reflexió, de suport a l'aprenentatge, d'autoavaluació i d'increment de la consciència lingüística. L'any 2007 vaig redactar, fins i tot, un projecte d'elaboració i usos d'un portfolio electrònic. La versió electrònica del PEL del Consell d'Europa del Ministeri presenta molts avantatges respecte a les versions en paper, indubtablement. Ara bé: ¿es tracta d'una eina en sintonia amb el fenomen anomenat web 2.0, fenomen que apareix formalment el 2004 i és posterior a l'aparició dels primers PEL? Crec que hi hauria molt a dir. Si ens fixem en la característica més rellevant del web 2.0, el sharisme o voluntat dels usuaris/aprenents de la xarxa de compartir, l'e-PEL no respon a aquesta dinàmica. Hauria de fer-ho, per ser un producte digital més adequat a les lògiques de comportament a la xarxa del moment? Es podria fer una adaptació de l'e-PEL en aquesta línia? Cal? Permeteu-me que exemplifiqui una mica la idea que he apuntat. La manera que té l'e-PEL de facilitar la possibilitat de compartir allò que s'hi genera es redueix a la generació d'uns documents pdf (el més formal, el passaport de llengües), que s'han d'enviar a altres persones, d'acord amb les finalitats informativa o pedagògica del producte: empleadors, formadors, companys de classe. On són, però, les possibilitats de fer saber a les xarxes socials (Facebook, Twitter, etc.) determinats aspectes de la nostra reflexió, com podem fer arreu a la xarxa amb qualsevol aplicació? Quin sentit té el hosting de les evidències del nostre aprenentatge o dels nostres progressos o de les nostres experiències interculturals al dossier del portfolio electrònic, si aquest espai és un magatzem sense connexió amb la resta de la xarxa? ¿Per què hem de pujar els vídeos o les presentacions a l'e-PEL, si podem pujar-les a espais socials (YouTube, Slideshare) oberts, amb unes enormes possibilitats de compartir evidències, si ens interessa fer-ho, amb qui vulguem a la xarxa? I, encara: ¿per què hem de redactar la planificació d'aprenentatge lingüístic, els plans de futur, lluny de les prestacions que ofereixen eines del web 2.0 (començant per senzilles eines de to-do list), amb les quals podem comunicar i compartir plans, objectius i terminis amb altres persones? L'e-PEL (el d'ALTE, el neerlandès, el de l'OAPEE) té avantatges enormes respecte al PEL en paper, de manipulació quasi impossible. Si tenim en compte, però, la relativa càrrega que sol representar als usuaris fer servir el portfolio, ¿pot veritablement quedar apartat de les dinàmiques relacionals del web 2.0? Ho debatrem.\nEtiquetes de comentaris: europa, portfolio, universitat, web_2.0


Xerrades a l’Institut Ribot i Serra – Xarxa Onion\nXerrades a l’Institut Ribot i Serra\nAquesta setmana hem estat convidats a fer dues xerrades a l’Institut Ribot i Serra de Sabadell, ja que des de Promoció Econòmica de Sabadell ens demanen freqüentment la nostra col·laboració per explicar experiències reals a adolescents, sempre és més interessant que no pas només teoria.\nAixí doncs, el Jordi Puigdellívol (Mentor i Sherpa d’Start-ups) i l’Ariadna Albareda (Cactus Disseny) aniran a motivar al futur del nostre país. Sense ells no hi ha continuïtat social ni econòmica i és, per tant, una obligació per a nosaltres transmetre el que sabem. Està clar que necessitem emprenedors i que en els temps de canvis (no vull tornar a sentir la paraula crisi) són la clau de l’impuls econòmic. Animem-los a buscar el seu lloc a la vida, si més no, intentem que l’emprenedoria esdevingui una opció.\nMolts cops podem pensar que ells no tenen els nostres problemes, no tenen responsabilitats, hipoteques, fills… Però recordem que nosaltres també vam patir moments d’indefinició, amb la sensació que tens la vida per endavant amb la pressió de decidir un camí i no saps què fer. A més, tots aquests anys els seus pares els hi han dit que estudiessin per trobar una bona feina, i ara a tot arreu els diuen que els joves no trobaran feina enlloc.\nEnsenyem-los una nova opció, que tinguin per triar, una opció que els farà créixer professionalment i personal, una opció sostenible per al país, l’autoocupació. Sincerament, amb més emprenedors crec que aniria tot millor, ja que l’emprenedor lluita diàriament pel canvi i la millora personal i social.\nAutor _xarxaonionPublicat el 17 de novembre de 2010 Categories General\nAnterior Entrada anterior: Dinars d’emprenedors\nSegüent Entrada següent: Començant amb bon peu el 2011: dinar empresarial de la Xarxa OniOn


Recuperació econòmica insuficient a Espanya, segons el Fòrum IEB 2014 – IEB\nEl Fòrum IEB 2014 organitzat en dues sessions a principi d’abril al Col·legi d’Economistes de Catalunya ha repassat aspectes clau de la recuperació de l’economia espanyola com ara la unió fiscal, unió bancària, reformes econòmiques, consolidació fiscal de l’administració central, reforma fiscal, infraestructures, economia urbana, innovació, energia, reforma laboral i formació. La inauguració del Fòrum ha anat a càrrec d’Albert Carreras, secretari general del Departament d’Economia i Coneixement de la Generalitat de Catalunya, acompanyat de Joan B. Casas, degà del Col·legi d’Economistes de Catalunya, i de Salvador Alemany, president d’Abertis. Han actuat com a moderadors els periodistes Xavier Vidal Folch i Josep Maria Ureta.\nEn la inauguració, Albert Carreras ha afirmat que “és molt d’agrair que es posin a debat temes com els que es tracten en aquesta sessió que, amb una base acadèmica, ens puguin il·luminar en la formulació de polítiques públiques, on sovint domina la immediatesa”. En clara referència a la col·laboració amb la universitat, el secretari general del Departament d’Economia i Coneixement ha assegurat que “el que inspira tota acció i decisió política forma part d’aquest conjunt d’idees, fonaments i arguments acadèmics que sempre han estat presents”. Per la seva banda, Salvador Alemany ha posat l’accent en el caràcter d’important instrument de recerca de l’Institut d’Economia de Barcelona.\nSuperar un cercle viciós\nL’obertura acadèmica de la jornada ha anat a càrrec d’Emilio Ontiveros, catedràtic de la Universidad Autónoma de Madrid i president d’Analistas Financieros Independientes, que ha pronunciat una conferència centrada en les característiques del procés de recuperació de l’economia espanyola. Ontiveros ha explicat que estem davant d’una recuperació “depenent, tèbia i insuficient”, i ha assegurat que “si no es trenca el cercle viciós d’endeutament, atur i salut bancària vulnerable, la recuperació no serà només estructural”.\nSegons Ontiveros, el que determina el caràcter depenent de la recuperació és el nul marge de les autoritats per influir en la gestió de la demanda. El fet de considerar que és una recuperació tèbia l’explica dient que, tot i sumant les renovades previsions del govern espanyol i assumint cert creixement per sobre de l’1%, és una evolució massa baixa. I, pel que fa a la insuficiència de la recuperació, Ontiveros la vincula amb el que anomena “els dos principals desequilibris de l’economia espanyola: un atur i un endeutament privat molt elevats”.\nEstimular les polítiques de demanda a l’eurozona i reanimar les dotacions de capital, d’una banda, i que el Banc Central Europeu baixi els tipus d’interès és, segons Emilio Ontiveros, la política que cal aplicar. Un dels perills a evitar és la deflació i la conseqüent fragmentació financera. “Els tipus d’interès baixos estan aquí per quedar-se, aquesta és la bona notícia”, en paraules de l’analista, “la mala és que, malgrat que baixéssin, l’impacte seria mínim en l’activitat creditícia”.\nUna visió complementària\nLes intervencions d’investigadors de l’IEB han comptat amb parlaments d’Antoni Castells, Martí Parellada, Antoni Garrido, Albert Solé, Núria Bosch, Elisabet Viladecans, Gemma Garcia, Jorge Calero i Maria Teresa Costa, distribuits en dues sessions. Antoni Castells, catedràtic i director del grup d’opinió EuropeG, ha plantejat les necessitats paral·leles a una unió fiscal. Per a Castells, “la crisi actual és resultat d’una unió monetària incompleta”. Els requisits d’aquesta unió són, segons afirma, l’existència d’una unió fiscal i una unió bancària, i l’ordre de la seva constitució “primer una unió política, a continuacio unió fiscal i, per últim, unió monetària”. Per a Castells, la unió fiscal no és possible sense institucions a abast europeu, “amb un pressupost, un tresor i recursos propis” aspectes que, considera, “aquí s’han treballat molt poc”.\nMartí Parellada, catedràtic de la Universitat de Barcelona i director de l’IEB, ha fet un plantejament ambiciós i genèric sobre quines mesures necessita l’economia espanyola que, segons ha dit, “es troba en una tenalla”. Parellada ha indicat que hi ha hagut consens en el mercat laboral i les pensions però, en canvi no a reformes com ara la de l’educació o la reforma de l’administració local.\nD’altra banda, Antoni Garrido ha donat una visió panoràmica del que implica una unió bancària i de les posicions defensores i detractores. El fil conductor de les intervencions d’Albert Solé i Núria Bosch ha sigut la consolidació fiscal amb una conclusió: l’èxit és fràgil i, “fins i tot amb recuperació econòmica, queden molts anys de patiment fiscal”. Per a Albert Solé, el principal impediment és l’excessiu dèficit públic i un deute no sostenible i ha puntualitzat que “la responsabilitat de reduir el dèficit ha recaigut totalment en les Comunitats Autònomes i els ens locals” i ha aportat dades per justificar que l’administració central és la que més s’ha apartat dels objectius de dèficit.\nA la segona sessió, Elisabet Viladecans ha exposat com el context de crisi afecta l’economia urbana i el desenvolupament i evolució de la ciutat. Igualment, Gemma Garcia ha explicat la situació del mercat de treball, ha donat xifres dels últims anys i ha apuntat quines polítiques convindria emprendre per superar un índex elevat d’atur. El professor Jorge Calero ha reflexionat sobre com l’educació impacta en l’evolució de la societat. I, per tancar la segona sessió, la professora Maria Teresa Costa ha plantejat de manera exhaustiva l’evolució del mercat de l’energia elèctrica en un context d’incertesa econòmica global com l’actual.


"Camins i Batalles", un nou recurs gamificat sobre el patrimoni militar de la Vall de Camprodon - Som Cultura\nby SomCultura · Patrimoni, Visites\t· 06 abr. 2021\nLa Mancomunitat de la Vall de Camprodon us ofereix el recurs gamificat Camins i Batalles, bastit sobre el Projecte Patrimoni Militar de la Vall de Camprodon, que ha estat possible organitzar gràcies a un programa europeu de cooperació transfronterera amb l’objectiu de dinamitzar cultural i turísticament la Vall, sobretot des d’un punt de vista històric per la part de recuperació de memòria històrica que s’ha dut a terme.\nEl programa El Patrimoni Militar de la Vall de Camprodon s’ha construït inventariant elements patrimonials, fent un buidatge documental i fitxes descriptives, a més de comptar amb l’assessorament d’experts i fer visites de camp en una primera fase, mentre que en la segona fase es van fer treballs de cartografia i georeferenciació a través del producte Instamaps de l’Institut Cartogràfic i Geològic de Catalunya (ICGC) i del mapa compartit del patrimoni militar de la Vall de Camprodon. Pel que fa al desenvolupament de l’Instamaps, s’han tingut en compte l’edat mitjana i moderna, les batalles de Camprodon, el Castell, la comunitat jueva, les mugues de la Vall de Camprodon, la Ral, Sant Antoni Vell i, pel que fa al segle XX, elements com els búnquers, trinxeres, la revolta del 36, accidents d’avió, hospitals i allotjaments de refugiats, la residència de Negrin i els camins de l’exili.\nHospital de Camprodon. Foto: Webapp Camins i Batalles / Alícia Guillaumes\nL’objectiu de tot plegat és activar i fer visitable el patrimoni militar de la Vall de Camprodon a través del storytelling, la gamificació i recursos transmèdia. Això ha estat possible gràcies a la construcció de relats pensats per experimentar diversos episodis militars de forma divulgativa i adreçats a tots els públics: familiar, escolar i adult. Simultàniament, s’han pensat itineraris senderistes aprofitant recorreguts existents, integrant-hi elements patrimonials militars i dinàmiques d’interacció i descoberta adients als episodis històrics escollits.\nBúnquer a Camprodon. Foto: Webapp Camins i Batalles / Vicens Sorribes.\nS’han creat tres eixos narratius. El primer succeeix al Castell de Rocabruna durant el setge de la fam, en què el primer protagonista medieval serà el fill del senyor de Rocabruna, que escriu al seu pare en el segle de la fam durant l’assetjament dels sarraïns demanant-li ajuda i consol. El segon eix es basa en la batalla de Camprodon a les planes de Llanars, on què protagonista de la guerra moderna és un membre del sometent i participant a la batalla de Camprodon el 1658, que li escriu a la seva mare per explicar-li les seves penúries. El tercer eix és el de la guerra civil espanyola i el camí de la retirada on el tercer personatge és la núvia d’un soldat republicà que fa el camí de la retirada quan l’escriu i li explica el seu pas per Coll d’Ares. Es calcula que entre 85.000 i 95.000 persones van travessar aquests cims entre el gener i el març de 1939. Cadascun d’aquests tres eixos, a més, té la seva pròpia marca, el seu propi pictograma, una icona que acompanya els senderistes, distingint l’itinerari que fan. Els tres pictogrames són versions diferenciades d’una explosió.\nMapa de la Batalla de Camprodon de 1689.\nLes eines utilitzades per viure l’experiència són una webapp i un mapa guia. Pensat des d’un punt de vista turístic i pràctic, la webbapp és un accés directe a través de l ́enllaç www.caminsibatalles.cat per tal que no calgui descarregar l’aplicació al mòbil. Per jugar-hi, però, s’ha d’estar sobre el terreny. Dins la webapp hi ha tres dinàmiques de joc: fer un trencaclosques, una pregunta-resposta i un checking, cadascun dels quals atorga recompenses en forma de punts al perfil del participant. També s’inclouen imatges en 3D de diferents entorns de la Vall per a què a l’usuari que prepara la visita li sigui suggerent anar cap a la Vall de Camprodon.\nFrontal de l’església de Sant Esteve de Llanars. Foto: Webapp Camins i Batalles / Aj. St. Esteve\nEl mapa guia és una altre recurs en format díptic de paper que estarà a disposició del públic en les oficines de turisme que conté de forma visible els tres itineraris explicats, fotos il·lustratives de cada trajecte i els codis QR amb l ́enllaç a la webapp i a l ́instamaps. El millor de tot és que aquest recurs quedat obert per afegir altres continguts i funcions.\nImatge destacada: Muga 511. Foto: Webapp Camins i Batalles / Alícia Guillaumes.\nUn estiu de bona música a la Vall de Camprodon\nVisites culturals guiades al Ripollès


Jutjaran per delicte mediambiental a dos directius del Projecte Castor - Diari del Maestrat\nInici Vinaròs Jutjaran per delicte mediambiental a dos directius del Projecte Castor\nEl titular del Jutjat de Primera Instància i Instrucció 4 de Vinaròs ha dictat acte de procediment abreujat contra dos dels investigats per l’anomenat ‘Cas Castor’, concretament dos directius de l’empresa Escal UGS SL, adjudicatària de del projecte d’emmagatzematge de gas a la costa d’aquesta localitat castellonenca. El jutge ha adoptat la mateixa decisió respecte de la mercantil, com a persona jurídica.\nEn canvi, ha arxivat les diligències per altres deu investigats, funcionaris de l’Estat, en descartar què hagin pogut incórrer en un delicte de prevaricació mediambiental durant la tramitació dels permisos per al funcionament del magatzem.\nEn un acte, que ha estat notificat ja a les parts, el jutge instructor relata que els dos responsables del projecte van acordar començar entre els dies 2 i 5 de setembre de 2013 amb la fase d’injecció de gas a la planta “a cabal nominal” , malgrat que eren “conscients de la potencial perillositat sísmica que la seva activitat podria comportar”.\nAquesta activitat en el gasoducte va provocar el 5 de setembre un augment de la sismicitat del que l’Observatori Sísmic de l’Ebre va alertar la companyia i als seus responsables quatre dies més tard.\n“En aquest moment, sent plenament conscients i coneixedors de la perillositat sísmica que la seva activitat estava produint amb perill per al medi ambient i les persones, van continuar injectant gas fins al dia 11, reprenent les injeccions el dia 11 a les 22:00 hores” , precisa el jutge. I ho van fer a partir d’aquest dia i fins el 13 de setembre -afegeix en la resolució- “a un nivell molt superior al que van injectar en data 5 a 8 de setembre, i en fases anteriors”.\nAquesta situació va desencadenar una “gran sèrie de sismes a la zona” (fins 519) que es va perllongar fins al 4 d’octubre i va ocasionar danys de consideració en nou habitatges de Vinaròs, i Amposta i Sant Carles de la Ràpita.\nA més, aquests moviments sísmics van generar, en opinió del jutge, “una situació de perill potencialment catastròfic que es va perllongar fins que, finalment, per part de l’Administració, es va acordar el cessament de l’activitat fins que no hi hagués garanties que es podia continuar sense cap risc “.\nÉs més, tal com recull la sentència, “avui dia continua el gas emmagatzemat en l’emmagatzematge subterrani sense que sigui possible la seva extracció en condicions de seguretat per a les persones i el medi ambient”.\nEl jutge instructor ha acordat en canvi, en un altre acte dictat de forma paral·lela a l’anterior, el sobreseïment lliure de les diligències per deu persones més, ja que entén que no van incórrer en un delicte de prevaricació mediambiental.\nPer contra, la seva actuació en la tramitació de projecte, que comptava amb una declaració d’impacte ambiental favorable, va incloure la signatura d’un conveni que, probablement, va permetre advertir el risc de perillositat sísmica que l’activitat podia comportar, “i molt probablement, la realitat, sense aquesta monitorització sísmica, després dels més de 500 sismes produïts al setembre de l’any 2013, seria catastròfica “.


Infusió de fruites del bosc 100g Bio - ViuLògic\nInfusió de fruites del...\nInfusió de fruites del bosc 100g...\nInfusió de fruites del bosc 100g ecològica.\nInfusió de fruits antioxidants. Ajuda a reduïr l'envelliment per una vida més saludable i vital. Redueix els radicals lliures que produeixen malalties cardiovasculars amb risc de càncer i altres malalties.\n95°C - Repòs 7 minuts\nIngredients: Grosella vermella*, maduixa*, pela de gavarró*, hibiscus*, poma*, calèndula*, flor de malva* i aromes*


Vimbodí i Poblet i Montblanc acolliran una conferència sobre les malalties infeccioses per la Marató 2017 - Notícies - Oficina Jove\nVimbodí i Poblet i Montblanc acolliran una conferència sobre les malalties infeccioses per la Marató 2017\nEn motiu de la Marató 2017 de TV3 i Catalunya Ràdio que enguany compleix la seva 26a edició, Vimbodí i Poblet i Montblanc acolliran una conferència divulgativa per acostar a la població la realitat mèdica i humana de les malalties infeccioses.\nLes malalties infeccioses són la causa de mort d'una de cada tres persones al món i, segons alerten els experts, en la pròxima dècada es convertiran en una greu epidèmia.\nAquesta conferència està impulsada per la Fundació La Marató de TV3 i organitzada per les associacions juvenils Barjaula de Montblanc i Somdepoble de Vimbodí i Poblet en col•laboració amb els ajuntaments dels tres pobles i l’Oficina Jove de la Conca de Barberà.\nA Montblanc tindrà lloc el 17 de novembre a les 19.00 h a la Biblioteca Comarcal Conangla i Fontanilles i a Vimbodí i Poblet tindrà lloc el mateix dia a les 20.15h al Centre Cívic. Aquestes xerrades aniran a càrrec d’un professional de la salut amb el suport de material gràfic i de la projecció d’un vídeo didàctic.\nD’acord amb la Fundació, “les malalties infeccioses són causades per la invasió o proliferació de microorganismes que es multipliquen en el cos humà fins a perjudicar-lo. Poden afectar l'aparell digestiu, el respiratori, el reproductor, l'immunològic, el nerviós, la pell i, en alguns casos, tot el cos. Les malalties infeccioses poden ser causades per virus, per bacteris, per protozous o per fongs. Les més habituals són les provocades pels virus - l'hepatitis i la sida són les més greus - i pels bacteris, com la sèpsia, la meningitis, la bronquitis, la pulmonia o la tuberculosi. Es calcula que les malalties infeccioses són la causa de mort d'una de cada tres persones al món i, segons alerten els experts, en la pròxima dècada es convertiran en una greu epidèmia que podria arribar a causar la mort de 10 milions de persones l'any 2050, nombre que supera les morts per càncer.\nAquesta conferència que ja s’ha dut a terme a Pira, Rocafort de Queralt i a l’Espluga de Francolí, també tindrà lloc a Vilaverd i Barberà de la Conca a finals de novembre.


Chambres d'hôtes les Clapas Chauzon França - Ofertes d'hotels amb els MILLORS DESCOMPTES EN LÍNIA\n35 Ancien Chemin d'Uzer, Chauzon, Chauzon, França, 7120 - Veure al mapa\nMés informació sobre Chambres d'hôtes les Clapas\nPer als viatgers què vulguin captar les imatges i els sons de Chauzon, Chambres d'hôtes les Clapas és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Chauzon. Per a la comoditat i comfort dels seus clients, l'hotel ofereix Wi-Fi gratuït en totes les habitacions, Zones públiques amb Wi-Fi, aparcament de cotxes, habitació familiar, s'admeten animals de companyia.\nA més, totes les habitacions ofereixen una gran varietat de comoditats com ara calefacció, plat de dutxa, assecador de cabell per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior, jardí. Descobreixi una encantadora mescla de servei profesional i ampla gama de característiques a Chambres d'hôtes les Clapas.


El germà de Chiqui Martí, l'stripper de Crónicas Marcianas, continua des\nEl germà de Chiqui Martí, l'stripper de Crónicas Marcianas, continua desaparegut\nEl van veure per última vegada el 2 de febrer a Barcelona\nper Redacció dimarts, 7 de febrer 2017 - 11:47h\nFotografia del desaparegut. | Twitter / @sosdesaparecidos\nACTUALITZACIÓ 13.30 hores | Ha aparegut el germà desaparegut de Chiqui Martí\nChiqui Martí ha informat a través del seu compte de Twitter que el seu germà, desaparegut des del passat 2 de febrer, ja ha aparegut.\nL'stripper Chiqui Martí, que va participar en diversos programes de Crónicas Marcianas, va publicar fa pocs dies al seu compte de Twitter: «Estem tots molt angoixats. Per favor si algú el veu, ¿seria tan amable de trucar al 112? El meu germà està malalt». Posteriorment s'ha confirmat que Raúl segueix desaparegut, el van veure per últim cop prop de l'Hospital Sant Pau de Barcelona el 2 de febrer.\nSegons declaracions de SOS Desaparecidos recollides per El Español, «Han trucat algunes persones que asseguren haver-lo vist, però de moment no tenim certesa de res». El desaparegut respon a la següent descripció: 1,52 metres d'alçada, cabell morè i complexió gruixuda. Segons la publicació de l'associació de desapareguts, Raúl necessita medicació per poder viure.\nSi algú té qualsevol tipus d'informació sobre Raúl, pot posar-se en contacte amb SOS Desaparecidos a través dels telèfons 34 642 650 775 i 34 649 952 957. També pot enviar un missatge al correu electrònic sosdesaparecidos@sosdesaparecidos.es.\nÚLTIMA HORA: Greu accident laboral al Bages\nÚLTIMA HORA: Nou cas de violència de gènere mortal al Bages


CONNECTA MOLÍ: PRIMERA EDICIÓ BECA.MOS PER MAJORS DE 30 - Notícies - Ajuntament de Silla\nPortada > Actualitat > Notícies > CONNECTA MOLÍ: PRIMERA EDICIÓ BECA.MOS PER MAJORS DE 30\nBeca.MOS és un projecte de la Red Conecta (Fundació Esplai), de la que forma part L´Ajuntament de Silla. Aquest projecte s'executa des de la línia d'ocupabilitat i permet a joves i grans ser formats i certificats en el Paquet Office, de manera subvencionada i finançada pel Ministeri de Sanitat, Serveis Socials e Igualtat i Microsoft.\nFundació Esplai ha desenvolupat una metodologia i continguts formatius adequats per apropar aquesta certificació tècnica oficial i de validesa internacional per garantir l'èxit en col·lectius diversos amb molt diferent perfil de competències digitals.\nFins al moment, a Connecta Molí només s'havia oferit certificacions a joves menors de 30, però com a novetat, aquest any hem vist la necessitat d'ampliar les beques, amb l'objectiu de millorar l'ocupació no sols dels joves sinó dels majors, introduint un element diferenciador al seu currículum que acredite les seues competències digitals.\nLa segona edició 18-19 BECA.MOS>;30 tindrà lloc novament al juny, juliol i setembre.\nEl període de matrícules finalitzarà el desembre de 2018 i tindran preferència els col·lectius amb dificultat d'inserció sociolaboral.


Col·lecció de moments: Diàlegs poètics: diàleg 15è - McAbeu\nHelena Bonals 26 d’abril de 2014 a les 11:34\nBons sonets! Jo no sé si me'n sortiria pas, tot i que el tema inspira.\nCarme Rosanas 26 d’abril de 2014 a les 18:18\nProu que m'ha costat!!!\nMcAbeu 26 d’abril de 2014 a les 13:23\nConec aquesta sensació que expliques al final, per això sempre dic que quan jo faig un sonet més que fer poesia estic resolent un passatemps. Comptant el nombre de síl·labes i fen quadrar les rimes mentre intento dir alguna cosa que tingui un mínim sentit. Però jo parteixo de zero, tu encara t'has complicat més la feina partint del meu sonet. :-)\nCom no podia ser d'altra manera, te n'has sortit molt bé. M'agrada molt el resultat i poder compartir un dels teus diàlegs poètics. Gràcies per deixar-m'hi estar.\nUnknown 26 d’abril de 2014 a les 17:53\nT'has adaptat molt bé a l'estil del Mc. Us ha quedat molt bé\nCarme Rosanas 26 d’abril de 2014 a les 18:21\nMc, jo no he comptat síl.labes, m'he refiat del ritme i de la rima... Tot i així els tres versos últims que he fet i refet diverses vegades, trenquen el ritme... Però no m'ha sortit millor... :)\nLoreto, moltes gràcies!!!\nOlga Xirinacs 26 d’abril de 2014 a les 19:03\n¿Us empaiteu? ¿És una cursa? Dieu que és un diàleg. Conversa en vers, escaleta que puja al cel.\nCarme Rosanas 26 d’abril de 2014 a les 23:51\nDiàleg poètic, una dèria meva que la porto allà on vaig. Contestar el que et suggereix un poema amb un poema. Si puja al cel, encara millor. Gràcies, Olga.\nM. Roser 26 d’abril de 2014 a les 19:36\nUn molt bon diàleg entre sentiments...\nCarme Rosanas 26 d’abril de 2014 a les 23:52\nAssumpta 26 d’abril de 2014 a les 22:00\nOstres... molt interessant :-))\nCarme Rosanas 26 d’abril de 2014 a les 23:53\nGlo.Bos.blog 26 d’abril de 2014 a les 23:29\nDoncs te n'has sortit molt bé, Carme.\nCarme Rosanas 26 d’abril de 2014 a les 23:54\nMés o menys he arribat al final... Gràcies, Glòria!\nPere 27 d’abril de 2014 a les 11:47\nLlegeixo atentament els vostres 14 versos hendecasíl · labs. Veig que s'organitzen en quatre estrofes: dos quartets i dos tercets. Tot i que la distribució del contingut no és estricta, es pot dir que el primer quartet presenta el tema de la composició i que el segon el desenvolupa. El primer tercet reflexiona sobre la idea central o expressa algun sentiment vinculat amb el tema dels quartets. El tercet final, el més emotiu, remata amb una reflexió greu o amb un sentiment profund, en ambdós casos, deslligats pels versos anteriors. Heu escrit una introducció, un desenvolupament i una conclusió en l'últim tercet que d'alguna manera dóna sentit a la resta del poema ... com si fos un sonet.\nBon dia Carme i l'enhorabona a McAbeu:)\nCarme Rosanas 27 d’abril de 2014 a les 19:42\nOstres! Quina anàlisi que n'has fet!!! ;). D'acord, el meu no és un sonet... Ja hobsé, ja ho sé, elmdel Mc, sí... Jo com dic sovint, només jugo...\nPere 28 d’abril de 2014 a les 0:59\nNo dona ... és una anàlisi amb trampa. Ho he tret del Wikipedia, copiar i enganxar, passat pel traductor amb un retoc personal i ja està.\nSembla un comentari d'un expert veritat?\nSimplement volia homenatjar el vostre treball, això de fer sonets ha de ser difícil i sinó que ho preguntin a Garcilaso.\nCarme Rosanas 28 d’abril de 2014 a les 9:24\nPerò és cert, que el meu no és un sonet, jo no he comptat les síl·labes... he confiat en el ritme i així més o menys...\nI tant que és difícil!!! Jo li trobo molt, ara que estic segura que tot és agafar-li la pràctica. Si fas un sonet cada dia... al cap del mes et surten com xurros... he, he, he... és broma, és broma...\nUn somriure de bon dia, Pere.\nPere 27 d’abril de 2014 a les 11:54\nVolia dir desfermats no deslligats.\nCarme Rosanas 27 d’abril de 2014 a les 19:44\nS'entèn millor així, desfermats...\nxavier pujol 27 d’abril de 2014 a les 12:31\nBons sonets. Que esdevinguin sonats! (en el bon sentit de la paraula)\nCarme Rosanas 27 d’abril de 2014 a les 19:52\nQue sigui ben aviat inecessaris en aquest contingut, que puguem fer sonets de joia per la llibertat conquerida...\nsa lluna 27 d’abril de 2014 a les 21:57\nAquí no m'atreviria a jugar!!\nÉs complicat fer un bon sonet, més si cal respondre amb un altre.\nUn aplaudiment molt fort per a tots dos, enhorabona!\nNanit, nina ... aferradetes! ☽\nCarme Rosanas 28 d’abril de 2014 a les 9:25\nUna bona estona d'intentar-ho...\nBon dia, nina... petonassos dolços.


Esmorzars literaris i les magdalenes d’en Xavier Barriga- Cuina.cat\n« Sopa de torró i iogurt amb broqueta de fruita\nUn final de setmana intensiu »\nEsmorzars literaris i les magdalenes d’en Xavier Barriga\nLes tertúlies literàries acompanyades d’un bon esmorzar són tot un clàssic al meu Institut, durant el qual les magdalenes i les coques comparteixen taula amb els llibres de la Biblioteca:\nUn divendres de cada mes els alumnes interessats tenen una cita a la Biblioteca per esmorzar i xerrar una estona del llibre que s’han llegit. La lectura és un plaer que val la pena descobrir de ben jove i una bona manera de motivar-la és degustar un tall de coca mentre es parla de literatura a l’hora del pati.\nAquests divendres literaris però, comencen ben d’hora: amb un grupet d’alumnes ens fiquem a la cuina per preparar coques, creps i magdalenes per oferir després durant l’esmorzar. Al final del dia la formació que han rebut és del tot rodona, amb l’habitual del dia a dia, més la cuina i la lectura!\nAvui us poso la recepta de les magdalenes, que són les ja conegudíssimes i immillorables magdalenes d’en Xavier Barriga, un dels grans forners de Barcelona. Segurament la majoria de vosaltres ja coneixeu la recepta, que volta per Internet, però al post d’avui potser és el menys important 😉\n• 2 ous grossos\n• 60ml de llet\n• 190g d’oli de girasol\n• 210g de farina\n• 2 culleradetes de mel\n• 5g de llevat Royal\n• Un polsim de sal\n• Pell ratllada de llimona.\nAmb les varilles elèctriques batre els ous amb el sucre fins que estiguin ben escumosos. Afegir la llet, la mel i a continuació l’oli, incorporant-lo poc a poc en forma de fil.\nIncorporar la farina amb el llevat i la sal tamisats. Incorporar la pell de llimona i batre durant 3 minuts més.\nDeixar reposar a la nevera com a mínim una hora.\nRepartir la massa en motlles de paper, omplint fins ¾ parts. Si es vol, posar una mica de sucre pel damunt. Coure-ho 10 minuts a 200º amb el foc de baix i 10 minuts més a 190º amb el foc de dalt i de baix.\nEntrada publicada a Institut\tel dijous, 27/01/2011 a les 07:36.\n28/01/2011 - 20:16\nGemma, m’encanta la iniciativa! quina manera més fantàstica de motivar als alumnes, tant de bo a mi, que m’encanta la cuina i sempre tinc un llibre sota el nas, m’haguéssin animat amb aquestes idees. Moltes Felicitats!!!\nLes magdalenes exquisites, cruixents al top i esponjoses.\n29/01/2011 - 10:33\nGemma, m’ha encantat el post. Com bé dius, segurament les magdalenes és el que menys crida l’atenció. Tot i que sense dubte us han quedat impressionants i a mi em va molt bé perquè jo encara no coneixia la recepta ;).\nPerò el que més m’ha encnatat ha estat veure els nens a la cuina i fent la sessió aquesta de reflexió sobre les lectures fetes. Què bé que hi hagi escoles que promoguin aquest tipus de coses. Felicitats!!\nPetonets i bon cap de setmana!! 🙂\n29/01/2011 - 18:37\nMaduixa, quan jo estudiava tampoc fèiem esmorzars literaris, però crec que llegíem molt més… Ara els hem de motivar amb extres com aquests 😉\nCristina, les magdalenes del Xavier Barriga volten molt per internet perquè són fàcils de fer i tenen l’èxit garantit.\nSusanna, bon any igualment! Llàstima que no tinguem més temps, perquè anar amb els alumnes un cop a la setmana a la cuina seria fantàstic…\nMaria José, la sopeta de torró i iogurt ens va agradar molt! I la broqueta de fruita queda bona i molt sana 😉\nMesilda, el truc de reposar la massa a la nevera és el secret per tal que pugin bé. El forn ben calent al principi amb el foc de baix i posar els motlles de paper dins de motlles de silicona també són dos trucs importants.\nLa cuina de l’Eri, els alumnes es queden ben parats que els surti una coca, magdalenes i creps tan bones… Sobretot perden la por a girar les creps, que al principì tenen por de cremar-se 😉\nVincent, moltes gràcies per la proposta, m’ho rumiaré!\nCristinaT, ens queden places lliures de batxillerat, de manera que si vols et pots venir a matricular, je je je… JoanM, és un àmbit de 3r d’ESO. Un cop al mes agago 6 alumnes i anem a la cuina. Els altres es queden a la classe fent problemes amb un professor de guàrdia. Cada mes anem rodonant als alumnes i al final de curs tots han anat un cop a la cuina. Sé que és poc, però val més un cop que mai, sobretot quan veus que hi ha alumnes amb 15 anys que no han encès mai un fogó!\nMGlòria, jo no he estat mai a can Turris, però m’agradaria moltíssim, és una de les coses que tinc pendent de fer. I segur que et signarà el llibre encantat!\nGemma, aquestes magdalenes triomfen sempre, oi? Molt bona idea posar-hi llavors de rosella, i encara millor amb perles de xocolata, je je je…\nAnna, els esmorzars literaris són només un cop al mes i són voluntaris. Sí que hi ha alumnes apuntats i cada vegada tenen més èxit… És veritat que sorprèn que es vulguin perdre una hora del pati, però com que es fa de tant en tant i convidem a esmorzar, cada cop s’apunten més alumnes. Està dirigit a alumnes d’ESO i dividim entre 1r i 2n cicle.\nAmb els de la cuina sí que es perden una hora de classe, però com que cada cop agafo alumnes diferents, al final de curs només s’han perdut una hora (que han de recuperar fent a casa la feina que han fet els altres durant la classe). Es tracta de trencar una mica la rutina de tant en tant, així se’ls motiva a altres activitats també interessants…\nEl meu Institut té una cuina molt gran i ben equipada, ja que abans era una escola de primària que tenia menjador… A veure si al teu director li sembla bona idea 😉\nIngrid, d’això se’n diu formació integral, je je je… Cuina, literatura i estudis, tot en un! És veritat que les magdalenes del Xavier Barriga queden fantàstiques, oi?\nAlba, doncs ara ja tens la recepta, que està provada a molts blogs i sempre amb èxit. La idea és que a poc a poc agafin el gustet per la lectura, que tristament avui dia es llegeix ben poc…\n31/01/2011 - 01:57\nHace tiempo que no hago madalenas… voy a ver qué tal me quedan éstas de Barriga, pero versión sin gluten y sin azúcar… en cuanto las haga, te cuento!!\nVeo que andas muy ocupada con tanto curso de cocina, qué suerte!!\n04/02/2011 - 13:59\nUs van quedar unes magdalenes espectaculars! Es veuen super flonjes. I l´iniciativa es molt interesant. Una bona manera de motivar al jovent a endinsar-se en el plaer que et proporciona la lectura.\n05/02/2011 - 13:00\nGemma! m’estic possant al dia i veig que m’he perdut moltísiimes receptes : ( has començat l’anyy a tope! els bombons de mandarina i xocolata genials i i els caramels cruixents de fil·lo i xocolata, senzills però originals i molt bons, amb lo que m’agrada a jo la xocolata.. jo no puc veure aquestes coses de bon de matí… ainssss\n06/02/2011 - 12:44\nEt felicito per les magdalenas, realment son les definitives, jo he llançat totes les receptes de magdalenes que tenia recopilades i només faig aquestes, amb variacions, hi fico suc de taronja o mandarina, granet d´ametlla, xocolata en pols…. però la base sempre aquestes proporcions. Bona iniciativa aquesta !!!!!!!\nMagdalenes de taronja | Cuinetes\n29/12/2012 - 01:50\n[…] tard… ! Tot i així la comparteixo amb vosaltres perquè aquesta recepta, juntament amb la del Xavier Barriga, és de les millors que he tastat i ja ha passat a ser la recepta de capçalera de magdalenes a […]\n22/03/2013 - 18:27\n[…] magdalenes, he tornat a basar-me en la recepta de Xavier Barriga, que vaig descobrir al blog La Cuina de casa (és que […]\n10/11/2016 - 22:37\n[…] aquesta perfecció tan esmunyedissa. Al final, (com és habitual) he vist la llum en un post de la Gemma Clofent, que al seu torn, extreu la recepta de les clàssiques magdalenes del mestre […]


El Consell Comarcal del Maresme impulsa un projecte, dissenyat pel Consorci de Promoció Turística Costa del Maresme, que busca vertebrar un producte turístic cultural agrupant diferents iniciatives locals, amb la idea de complementar i desestacionalitzar el turisme de sol i platja.\nEl projecte porta per nom "L’herència del Maresme. Rutes turístiques pel patrimoni cultural de la comarca". Per fer-ho, comptaran amb prop d’un milió i mig d’euros dels fons FEDER, que ajudaran a complementar les inversions dels municipis del Maresme en el seu patrimoni cultural dins aquest projecte. El cost inicial que es va preveure era d'uns 4 milions d'euros. De moment, se li han atorgat 1,2 milions aproximadament, tot i que no renuncien a assolir 500.000 euros més.\nEl projecte se centra en tres eixos: la conceptualització, el disseny i la senyalització de 7 rutes temàtiques (el llegat iberoromà, torres de guaita, defenses i fortificacions, Modernisme, patrimoni indià, indústria tèxtil, la Guerra Civil i el Camí de Sant Jaume); la creació d’una plataforma digital per a la difusió dels productes turístics creats, els ja existents i els futurs, i les obres i actuacions sobre recursos singulars.\nEntre altres actuacions, es preveuen l’adequació de l’accessibilitat del clos arqueològic Torre Llauder a Mataró, la rehabilitació de la Torre de les Aigües com a centre d’interpretació patrimonial i punt d’informació turístic a Dosrius, l’exposició permanent del Museu Municipal i punt d’informació turístic Can Ventura del Vi a Cabrils o la recreació 3D del Castell de Burriac de Cabrera de Mar.\nEn total, s'han implicat en la iniciativa 27 dels 30 municipis que formen la comarca. No en formen part Montgat, Sant Iscle de Vallalta i Tiana.


Figueres vol preservar el petit comerç amb beneficis fiscals davant l'allau de cadenes - Empordà\nGEMMA TUBERT 21.08.2015 | 11:01\nUn dels últims establiments que han obert BORJA BALSERA\nLes jubilacions i, molt especialment, la fi dels anomenats lloguers antics van fer que molts establiments emblemàtics del centre de la ciutat tanquessin portes a principis d'aquest any. La situació, però, ha portat també un increment considerable dels lloguers, que en alguns punts com la plaça de l'Ajuntament poden arribar a enfilar-se fins als 3.000 euros mensuals. Aquesta situació i la ubicació estratègica al mapa de Figueres propicia que a l'elevada demanda ja existent de grans cadenes s'hi sumi que només aquestes poden assumir rendes d'aquest tipus. La recent instal·lació d'un Subway a tocar de la plaça, la demanda de llicència per obrir un restaurant Wok a l'antiga perfumeria Lolita o la instal·lació d'un Massimo Dutti als baixos de l'edifici que s'està construïnt de nou al carrer Peralada són algunes de les obertures imminents que es preveuen però n'hi haurà més. L'alcaldessa, Marta Felip, diu que volen preservar i potenciar el petit comerç amb beneficis fiscals per compensar aquesta allau.


Sou a: Inici / Vida universitària / Orientació professional / Curs 2016-2017\nEl 9 de febrer de 2017, UPC Alumni va organitzar el 4t Networking Talent Day (NTD). La jornada va oferir als titulats i titulades i a l'estudiantat de màster i doctorat de la UPC, l'oportunitat d'entrar en contacte amb empreses que demanden perfils vinculats amb els àmbits de coneixement de la Universitat. D'altra banda, l'NTD proporciona a les empreses un espai on conèixer i entrevistar el talent que es genera a la UPC.\nEls assistents van interactuar a través de trobades en grups reduïts i de networking lliure on les persones inscrites van interactuar amb les empreses del seu interès.\nEl pensament creatiu, clau per a la innovació\nValora quin és el teu potencial creatiu i innovador que tant valoren actualment les empreses i adopta un estil creatiu i obert, que et permeti generar noves idees.\nDAFO personal, autoconeixement i balanç professional\nSi comences a cercar feina, però no saps quin és el teu valor professional, no tens clar ni els teus objectius a mitjà termini ni quin és el valor que una empresa pot veure en tu, cal que reflexionis, acompanyat d'un expert, per descobrir-te a tu mateix i guanyar autoconfiança.\nEl Col·legi d'Aparelladors, Arquitectes Tècnics i Enginyers d'Edificació de Barcelona (CAATEEB) va organitzar, un any més, el Construjove 2016. Va ser una jornada d'orientació professional dirigida a estudiantat d'arquitectura tècnica i recents titulats i titulades, on conèixer les sortides professionals i entrar en contacte amb les empreses del sector i les tendències del mercat de treball.\nA més d'un ampli programa de xerrades i taules rodones i va haver una zona creativa on hi havia:\nServei de millora i optimització de currículums\nServei de gravació d'un "Elevator Pich", vídeo de presentació de 20 segons perquè facis saber qui ets i què pots oferir com a professional en la teva recerca de feina.\nPhotocall amb concurs fotogràfic\nDemostració d'Impresora 3D\nDe les pràctiques a la primera feina: fes el salt\nConeix les eines i els recursos que necessites per guanyar eficàcia a l'hora de trobar una empresa on puguis fer una estada de pràctiques: Vols saber com incrementar l'interès de les empreses pel teu perfil professional?\nSaps com funcionen els processos de selecció? Vols saber què et preguntaran a l'entrevista de treball? O vols preparar-te per superar els tests psicotècnics? Què és una dinàmica de grup?\nResol els teus dubtes sobre com les empreses fan els processos de selecció.